url: =ZAM Thupuak :: 25 October 2015 :: ZOMI DAILY\nposted on 24 October 2015 at 5:00 pm Lomkholna: News, Newsletter, Refugee, ZAM, Zomi\nUNHCR-Livelihood & kipawlna makaite kimuhkhopna\nOctober 22 ni zingsang nai 9 pan 12 ciang UNHCR-Livelihood leh kipawlna makaite kimuhkhopna kinei hi. Tu ciangciang Livelihood te naseppi pen ahih leh UN card tawi nasep neilote nasep zonsakna leh Bank account bawlna hipi pen hi. Hih kimuh khopna sungah Livelihood in kipawlnate tawh kizopzia leh mailamah atangzaizaw dingin bangci kizopna khangsak thei ding cih genkhopna kinei ngeingai hi. Hih genkhopna leh ngaihsut piakna khempeuh maikum ciang zat theih dingin ki hanciam ding ci uh hi.\nKi muhkhopna man khit ciangin kipawlna pawlkhat hong khawlsak lai in abeisa a Malaysia UNHCR Representative Alan Vernon kiang pan adotsak dotna thupi pawlkhat kizopna vai tawh kisai dotna hong dong beh uh hi.\nP2 tawh USA tungthei dingte\nRST panin P2 tungtawnin USA tungthei ding mualtungmi 1050 bang in ngahthei ding ci uh a tuate kipawlna ciat ah a kansan laitak uh ahi hi. Hih mi 1050 te December 31, 2015 niciang a ki contact theilo peuhmah P1 ah koih ding cih RST ulian Ms. Rachel Demas in gen hi. P2 sungah lutthei lai dingte :\n⦁ 17 August 2010 ma a gambel hihna UNCHR Card ngahte, tua khitzawh ngahte kihello ding.\n⦁ UNHCR Card a ngahlai nulepa, zileta te hoihtak akhumkhin, apulakkhinsa hi hamtang ding.\n⦁ UNHCR Card a ngahlai tate leh sanggam ulenau te kum 18 hi ding.\n⦁ UN vai ah bang mah buaina aneilo te hi ding (Gentehna min kitaih).\n⦁ 17 August 2010 ma a gambel hihna UNCHR Card ngahsa te hi ding a, tua khitzawh zi neite hilo ding.\n⦁ RST, RSC, DHS ah zileta innkuanpihte ngak kei ning a ci te bek hi ding.\nAtung a te hoihtak sim inla P2 ah lutthei ding na hih a leh ZAM zumpi ah hong zasak pah in. Hong tung ding 30 October 2015 ni ciangin UN uliante tawh kimuh hun teh hong ki pulak sak ding hi.\nP3 tungtawn a USA pan kisapna\n⦁ USA tungsa ten nulepa, sanggam ulenau leh zilepasal nei nailo kum 21 nuaisiah kum 2 sung kisap theihna pen P3 ahi hi.\n⦁ P3 tawh kisam khempeuh DNA sitkul ding.\n⦁ UNHCR Card neihkul sese lo.\n⦁ P3 tungtawn in 2015-2016 ading mimal 200 kisang ding hi.\n⦁ Sponsorship Visa tawh kisai athei nuamten ZAM zumah ki dong thei hi.\nAtung aa khempeuh ih zawhkhit ciang kamlet siate hong vaikhak bangin ngakna phualah ki paikik aa, hong sapkik dong uh a kingak hita hi.\nA kisam kik pah tawh, nitak lam teh kisam tawh, zum khak dektak petmah teh kisam kik pan tawh RSC zumpi ii vaihawmna bangbangin zuihding hilel hi. Tua mah bangin, RSC interview lutding khatin a tawmpen ni lang peuhmah hunbei ding, ahih kei leh amau vaihawmna zui-in akuama peuh nibup zong hun a beithei lua cih kigin’sa-in nei vet leng kithawi leh lungsim puak khat nopzaw hamtang ding hi.\nHong sapkik tak ciangin nang hong panpih nuam gige officer pa/nu tawh thu kidotna omding cihna hita hi.\nDHS te in banghang reject (sang theilo)\nA tamzaw in lah-wah-kah ci-in kawllai aa ih tomlawh theiziauh DHS (Department of Homeland Security) in Zomi gambel tampi hong sang zolo khin hi. Reject tuakhuai hetlo pipi a tuakzong ki om mahmah khin hi.\nBanghang hiam cih leh, RSC ah eilam pan pulak dan siamlo, ahih kei leh tua RSC aa ih thugente leh DHS aa thugente aki tukalh khawng om cihbangin ahang tuamtuam tawh reject (nialna/san’ zawhlohna) ki tuakthei gige hi. DHS te etding in RSC uliante in ih thute hong dongkhol uh hi gige hi.\nThupi mahmah ahih manin, mikim ki ginna a lempen dingin a kicing thei pen aa aki hawmsawn toto i hi hi. Eima aa ding bek hilo a hawmsawn sawnte i hih ding mawhpuak neitek hang.\nRSC interview lutding cihciang USA gam tun theihna ding interview a lutta kisa thei hi. Na hinai samlo in, en ih ngaih sutsut khithang tua USA gamin, nang zong ding maw hong cipan na hidan hi. Na thuteng laidal sungah na koih o, na en nung aci tawh kibang pian hi.\nIh gennasa, ulian/officer te in kamlet sia/nute a sawlna uh tawh kizui-in ngakna phual/tutna pan hong sapkik sak ngawngaw teh officer te tawh dotna dawnna om taktak ding na hipan hi.\nGam thupi khat lutdingte thu adong ahih mah bang un, hong maitai uh in, hong muakna uh a gamtat uh tawh hong lakpah ahih manin a tamzaw lungsim puak nuamsak hi.\nTuni aa kong thudot dingte khempeuh thumaan takin hong dawng inla, ko RSC pen na thute ong dong ding hi-in, USA gam na luttheihna ding, luttheihlohna ding vai pen DHS te ii khentat ding hi, cih thu pen limtak hong genkhia hi.\nThu a khenpahlo tawh a kibat uh hangin thukhen panmun vive ahi uh hi. Ih thugente ki kaii-awk sak theih hilo hi. Zopzop lai ding…\nRSC interview phi dingte deihsakna tawh Zomi khat i interview phina a hopsawnna bek hi.\nUN ah appointment na neih leh\nUN ah appointment khat peuhpeuh na neih a ahih leh ahun lapin bang teng kiging khol ding hoihtak kan pah in. Na kigin dan ding na theih kei leh zong kuan thei ding kan pah in. Zingciang phi ding tu ni bang a na kan pan leh a tamzaw lem nawnlo ding hi.\nTg. Mung Sian Khai (Kum 27)\nKawlpi ateng, Cikha khuami Ngaihte beh, Pa Neng Khan Pau leh Nu Niang Don Vung te tapa Tg. Mung Sian Khai (Kum 27) pen thunei te kepna tawh KLIA Camp a om hi aa, kalnatna hangin Serdang zatopi kipuak hi. 7/9/15 ni in Serdang zatopi panin nuntak haksatna (a kikepna) thonginnpi nusia in Topa kiangah hong ciahsan hi. Sanggampa luanghawm tawh kisai in Innteek Kumpi thunei te leh Kawlgam Embassy thunei te phalna ni 40 sung ki ngak khit ciangin 19/10/2015 ni in ZAC makaihna tawh ZAM hall ah anunung hunbawl na aman khit ciangin ZSM makaihna tawh Sunggai Buloh hanmual ah kivui thei hi. Sanggampa Khai hangaa adah akap khempeuh tawh kibangin Zomi zumpi panin ih dah khawm hi.\nTg. Thang Za Sing (Kum 27)\n16/10/2015 ni zankim pawl in a om na innkhan sungah misi luanghawm khat kimu hi. Thu nei palik te kiko in akikan ciangin Tuithang khuami Ngaihte beh, PaKhan Dal leh Nu Nian Go Ciintapa Tg.Thang Za Sing ii luanghawm ahihna kician takin ki thei khia hi. Singpi ii luanghawm tawh kisai in zumvai khempeuh ZSM zumpi panin kisem khia a, anunung hunbawl na 21/10/2015 ni in ZAM hall ah ZCCM makaihna tawh hun akibawl khit ciangin Sunggai Buloh hanmual ah kivui thei hi. Tg. Singpi hangin adah akap lungzuang khuangai khempeuh tawh kibangin Zomi zumpi panin ih dah khawm hi.\nNgaih Vung, (Thalmual), Pandan Jaya ah\nZo Ngaih Niang, (Thalmual), HUKM ah\nThang Suan Pau, (Suangsang), UKM ah\nKhan Khen Pau, (Chanthagyi), HKL, ACTS ah\nHang Za Khual, UKM ah ki buaipih thei hi.\nPau Khan Cin (Pyidawtha)\nLian Sian Piang (Zozaang)\nPau Sian Mung (Mualzang)\nKap Khen Thang (Tuithang) te palaaite buaipihna tawh suakta thei.\nKam Neih Lal (Tuikhal) camp ah ki buaipih.\nLian Deih Piang (Pyidawtha) leh Thang Sian Suan (Zampi), Kap Za Khai (Ngente), Dal Khan Mung (Bapi), Zen Khawl Dim (Bapi) te lockup ah ki buaipih.\nCamp pan kawlgam ciahnang kivai hawmpih teng:\nHau Thawn Khai (Anlun)\nGo Kham Khup (Sawbua)\nTual Khup (Kapteel)\nNang Lam Khual (Lezang)\nCin Kap Thang (Tuikhiang)\nKhup Lam Thawn (Anlangh)\nLang Lian Mang (Mualbeem)\nHau Sian Thang (Tonzang)\nZato paina, zum khat peuhpeuh paina ah na omna hong kidot ciangin na omna mun address mah pia pah lel in. Na om ngeilohnapi na lawmte inn, kipawlna zum, biakinn cihte na piak leh nang adingin mailam ah buaihuai zaw ding hi.\nZAM Zumpi ah Insurance kilei thei\nUN ngahsa Insurance leinuam peuhmah in ZAM zumah ki leithei den hi.\nInnkuan mimal 5 ciang RM174/-\n⦁ Cheras – Sauce bawlna ah pasal pau thei mi 3 kideih beh lai. Kizopna ding ‘ 014 225 9458\n⦁ Dai Sian Mung (Mualbeem) te innkuan in Thupuak bawlna ding RM50 hongpiakhia manin ki lungdam mahmah hi.\n⦁ Thang Sian Lian in Thupuak bawlna ding RM50 hongpiakhia manin ki lungdam mahmah hi.\n⦁ Vial Khua Kam (Tungzang) in Thupuak bawlna ding RM20 hongpiakhia manin ki lungdam mahmah hi.\nPrevious: Tulaai Leitung Thuthang Tuamtuam Updates October 23,2015\nNext: Rev. En Khan Hau nu – Pi Ot Khan Dim kum 77 sivuina\nUSA, Tulsa pan Tg. Chiau Za Mung (Muallum, Naulak) in hong nusia


timestamp: atn

url: =Zomi leh keimah ~ Lengtong Pauno :: ZOMI DAILY\nZomi leh keimah ~ Lengtong Pauno\nposted on 24 October 2018 at 5:12 pm Lomkholna: LengtongPauno, News\nKapian’na kapa pen laithei laisiam miminthang ahihloh hangin, amakhomin biakna pawlpisung, veengsung, khuasung, namsungte ah upa makai vaihawm lakah ana kihel kawikawikhat ahi hi.\nKa khuatheih tungpan kipanin kanu le kapa in, thukhat genin kamkhat pau leh ei’ ZOMI te cingiatngiat tawntung uhi. Vok 2 kakhawi uhzong khat Zovok hi a,khatpen saivok ahi hi. Aktampi kakhawi lakvuah alui gol mahmahkhat mangak ci in, akdangte khempeuh Zo ak ahi uhi.Zo akpi te’ tui zong, Zo aktui hipah hi.\nVogo, akgo le ung zong, asateng beelpi khatin ka Zo sahuan uha, aminciangin Zokuang sungah thukin, Zokeu zangin Zo sahuan pen Zo saneekin Zo inn sungah ka ne uh hi.\nZOMI hihna tawh piangin, ZOMI hihna mah tawh ka khanglian toto a, Pasian thupha hangin, ka Upasal tenih Rangoon University ah sang hongkah ciangin, ka U neuzawpen, la na uuk bilbel in, Zohun icihcih(BBS)pan la hongsa zelin, ka makpi’pa uh’n Radio golpi khatnei bilbel e maw. Zohun, Tedimte’ lathak paini, Friday nitak nai 6:30pm liana behlephung ulenau sanggam deihsak neekngaihteng, khuazang dektak phiala, ka UThawngkim lasak ngailuadinga, nak ngamlo lianga tu dimdiam 😁\nA radio sungah amah a omdingsa hilai kai’vevua maw.Ka nu zong omlai aive tua in.\nTuapan keizong ciingtosuak pahin, kum 16. kaphak laitak, 1978 kuma, Tonzang pan, kakhua Tuithang ka lawhna “Mualdawn’ vangkhua” cih thulu tawh, ZOMI in kei kapiang, ZOMI bang ka nungta, ZOMI bang tu in la kasa, ZOMI in keika siding hi, cihla ka phuak hi.\nVideo: Lengtong Pauno ~ Zomi ka hihi @ Zomi Nam Ni 2017 Malaysia\n1983 kum leuleu ciangin Zangkong ah, ZOMI KAHI HI cihla kaphuak leuleu hi.\nTuahi a, ZOMI pen kei adingin kapian’pih ka nuntakna kasisan, ka khan’liatpih hi a, kalaih kakheek ziauziau theidingin vankhat peuhpeuh hilo hi. Puansilh niikteen’ hilo hi. Khedap lukhu hilo hi. လူမႈေရး၊ စီးပြားေရး၊ ႏိုင္ငံေရး min khatpeuh zong hilo hi. ZOMI LEH KEIMAH akici kahi hi. Midang kuamah mawhsak cihbang anei hilo hi ing. Leitungbupa Zomi khempeuhin anial zongin, …. ZOMI kahihna ka nialtheikei hi.\nZOMI IN KEI KA PIANG, ZOMI IN KA SIDING HI.\nPrevious: Koi masak ding? Zomi ciaptehna maw? Thudang?\nNext: ZNC/ZCD kum 30 cin tangkona (24 Oct 2018)


url: =Malaysia, Rawang ah mawtaw nih kiphukha, numei 1 si in tampi liam ~ ZD :: ZOMI DAILY\nMalaysia, Rawang ah mawtaw nih kiphukha, numei 1 si in tampi liam ~ ZD\nposted on 12 February 2017 at 5:15 pm Lomkholna: Malaysia, News, Sawltak, World\nMalaysia gamsung aom Rawang Toll Plaza gei ah Proton mawtaw nih kilim phutkhak mahmah ahih manin numei khat in sihlawh a, adangzong mi tampi liam cih theStar pan kiza hi. Asi numeinu pen Proton Saga mawtaw tungah Passenger in atuang hi a, ahawlpen apa ahihi. Tuni Sunday (12 Feb) ni zingsang 7am hunin Jalan Rawang – Batu Awang lamziktung ah thupiang ahihi.\nGombak palik thunei te genkhiatna ah Saga mawtaw hawlpa in a mawtaw hawlsung ah Passengers mi 8 apua hi a, Rawang Integrated Industrial Park sungah nasemding in apuakding in apailaitak cihi. Tualeh alanglam panin mawtaw khattawh kiphukha in atuahsia gawp uh ahihi.\nLampi langlam panin Proton Persona mawtaw khat ummawh lohpi in hongkawiphei vatin tuatawh kiphukha cihi. Mawtaw hawl Drivers te nihzong limliam mahmah uhhi.\n“Selangor Fire and Rescue Department” pan thunei khat ii genna ah hih tuahsiatna Accident apian ciangin Distress Call hongkisampah a, aphual ah Firefighters mi 8 in kidelhpah cihi. Distress Call hongki zaksakpen zingsang 7:10am hun ahihi ci’n genkhia hi.\nNaupang zong mi 5 bangin hih Accident hangin liamlawh uh a, avek un Hospital Sungai Buloh ah kipuak uh ci’n genbeh hi.\nAsipen ii aluanghawm zong Hospital Sungai Buloh mahah Post-mortem bawlding, aluang kheiding in kipuaksuak hi. Asipen ii ameltheih khat ii genna ah asinu pen Kalumpang, Hulu Selangor lamah Excursion apaiding in akuankhia cihi.\nTua Excursion paidingin Rawang ah aki tuntuah masading uh hi a, tuapan in Bus Ferry tawh Kalumpang lamah apaisuaksawm uh cihi.\nAsi numeinu pen unau numei 4 lakah a upapen ahihi. Aluanghawm pen Country Homes, Rawang ah kivuiding ci’n ameltheih khatin genkhia hi. Mawtaw tuahsiatna apianna pen mawtawhawl polhtehman “reckless driving” ci a, Road Transport Act 1987 tawh kizui in thu kibawlding cih kiza hi. ZD Sawltak #zomidaily\nPrevious: Russia te huhnatawh Syria galkap te’n Al-bad khua gei aom IS te omna suksiatsak ~ TK Lian\nNext: Australia, New South Wales ah gamsung meikang huaisia mahmah ~ ZD\n10000 Sanga Tam Zaw (10000 reasons by Matt Redman) ~ Hau Za Cin


url: =Union Ni le Panglong Tangthu Phawkkikna ~ Cope Suan Pau :: ZOMI DAILY\nposted on 24 June 2013 at 2:51 pm Lomkholna: Article, CopeSuanPau, History\nI. Thukonghong: Union le Panglong Kizopna\nTu ni 2011 kum February 12 in Kawlgam ih cih Union of Myanmar ii 64th kumcin Union ni ahi hi. Tu laitak Zomi-te in Kawlgam minam tuamtuam-te mah bangin Union le minam vai-ah ngaihsutna tuam tuam ih neih laitak ahi hi. Tua hi a, khangthakte in Union tawh kisai hong piankhiatna tangthu theihhuaite tuni Union ni in phawkkik ding kilawm ahi hi. Union ni koi bang in hong piang khia thei hiam? Bang hang in Zomi-te le mualtungmi dang te’n zanggammi ahi Kawlmi-te tawh kipawl dih laizang kha ih hi hiam? Bang thu teng om hiam? Hi bang dan ngaihsutna le dotna te tuhun Zomi khangthakte ading dawnna pawl khat ih nei ding hi. Tom gen le’ng Union ni pen Panglong khua pan hong piang khia cih ding ahi hi. Banghang in piang hiam cih le, mualtunggam Chin Hills, Kachin Hills le Shan State teng in Burmese Kawlmi-te tawh kipawl in Union Gam khat dinkhawm ding thukim uh ahihman ahi hi.\nII. Panglong Tangthu Kipatna\n1947 kum February 12 ni pen a tatak in ci le’ng Pinlon Khoppi nihveina 2nd Panglong Confernece ahi zaw hi. A masa pen 1946 kum March kha sungin Shan ukpi Sawbwa-te in zindo in Zomi [Chin], Kachin, le Karen mualtungmi sanggampih teng hong sam khin ahi hi. Tua zong pen Mualtung gam-uk FFA Frontier Areas Administration pan Stevenson te pawl in mualtungmi teng a mau khut sungah om lai ding hanciamna ahi hi. 1946 kum kipat Jan. 20 ni in Aung San in Shwedagon pagoda ah taangpi tung thugenna pan kipan Kawlgambup ah political campaign bawl ding Independence Movement nasiatak in kithawi kik laitak ahi hi.\nTua manin Kawlmi tawh kipawl nuamlo mualtungmi teng organize ding ngaihsutna tawh Pinlon khua ah 1946 March 1 ni in conference a sam ahi hi. Tua lai ah Kawlmi tawh kipawl nuam lo Kachin ukpi Duwa pawl khat le Shan ukpi Sawbwa pawl khat te tawh kikum ding a; United Hill People’s Organization khat phuan khia ding cih gelna ahi hi. Tua organization ah Kawlgam Governor pa Dorman Smith in chairman seem ding a, U Saw in Secretary seem ding cih gelna om khin ahi hi. British-te’ ngaihsutna ah March 1 ni hi le, Aung San Rakhine [Arakan] lam campaign zin laitak ahihciang hong kihel thei lo ding cih thu ahi hi. Tua a hihman in hun nai ciang AFPFL [Anti-Fascist People’s Freedom League] party buppi sapna nei pan uh hi. Aung San in a mah kihel thei lo ding ahihman in Vice President U Nu le delegate pawl khat [U Ba Gyan te pawl] pai sak ding thu pia hi. Tua tak ciang in Governor Reginald Dorman Smith in hih thu piang sa nawn lo-in a cina vat kineih in conference ah pai nawn lo hi. Tua pen First Panglong Conference ahi hi.\nTua ban ah Aung San in Kachin le Shan minam makai-te tawh limtak kiho khin uh a, Kawlmi-te le Mualtungmi-te’n Independence laak khawm ding thukim khin ahi hi. London ah Atlee’ makaih British kumpi tawh kimuhna ah mualtungmi teng tawh Independence laakkhopding vai gen ding in kithawi khin ta ahi hi. Aung San pen 1945 kum pan AFPFL president a sepna pan 1946 kum September ni in British Burma kumpi cabinet sungah Deputy Chairman of the Governor’s Executive Council za ngah khin ahi hi.\nIII. Zomi-te’n Kawlmi tawh Kipawlding Teel Zaw\nJapan Gal ih cih WWII hong ven’ ciangin India le Burma in Independence ngen ahihmanin suahtakna piak ding hun hong tung ta ahi hi. Tua hun lai in Khamtung Zogam teng pen Chin Hills regulation 1896 thukhun tawh indirect ki-ukna sungah om a, India gamke khat ahi British Burma gam tawh British-te’ khutnuai-ah ki om tuak ahi hi. Kawlgam teng pen British-te’n direct in uk a, mualtunggam teng pen indirectly in Frontier Areas Administration thukhun tawh Divide and Rule policy tawh hong uk uh hi.\nWWII hun sung pan kipan Independence Movement tuamtuam-te hong piang a, kipawl thei teng kipawl, kikhen thei teng kikhen in independent gam/ autonomous gam tuamtuam British colonial ukna nuai pan hong piang ding kithawi hun lai tak in; Zomi-te a ding in Chin Hills pen India tawh kipawl ding maw Burma tawh kipawl zaw ding cih thu hong om ahi hi. Nidang in Zogam Chin Hills teng pen British colonial gam sungah om hi a, tu in India le Burma ah kikhen ding hun hong tung ahi hi. Gamgi vai tawh kisai te kiangah Zomi makaai te’n “India tawh kipawl le ung, Sang [High School] n’ong pia thei ding uh hiam?” ci in dong ci hi: tua le “Ko pen gamgi vai tawh hong pai hi ung, sang vai tawh kisai lo hi.” ci in dawng kik ci hi.\nTua ciang in Zomi makai te kikum a “Vaigam tawh kipawl ding maw, Kawlgam tawh kipawl zaw ding?” cih thu kikupna nei ahi hi. “Vai mivom te tawh kipawl le’ng Vaimi pasal te’n ih numei teng hong buan sak gawp zel un ci’n ei’n lah hung zo tuan kei ni in, Kawlmi-te mah maingap zaw h’ang! Ih minam kinai pih Tibeto-Burmese kampau minam-te hi tuak h’ang” cih thu tawh Kawlmi tawh kipawl in Kawlgam sung ah Kawlkumpi’ khutnuai ah om ding a thukim Zomi-te ih hi hi. Zomi-te in an-neek tui-dawn pan kipan Kawlgam mah beel zaw ahihna kilangh ahi hi. Tua ahihman in Chin Hills pen Tio gundung zui in Kawlgam lam ah peem zaw ta ahi hi. Zomi u le nau teng zong Tio gun in sak le khang ah gi bang khen ta ahi hi.\nIV. Aung San-Atlee Thukimna le Panglong Thuciam\nPanglong thuciam pen Kawlgam Suahtakna makai Pro-Independence Pu Gen. Aung San’ makaihna tawh thupiang ahi hi. Aung San in nakpitak in mualtungmi teng hong zol in hong organized zo mah mah hi. Union gam khat in Independence lak ding hong genpih ciang in a kuamah peuh alungsim uh tuisuah ta ahi hi. Aung San in 1946 kum September 26 ni dong siah, bang mah authority le budget neilo pi in a mah le mah hanciamna tawh mualtungmi teng hong kaaikhawm ahi hi. Tua masiah hun sung khempeuh pen a ma’ ip sung pan om sun sun tawh ahi thei bang bang hanciam in khualzin in political campaign hong bawl bawl a hi hi.\n1947 Jan 12 ni in London ah British kumpi tawh Kawlgam suahsakna vai kikum ding in tung uh hi. Minthang inn pi ahi No.10 Downing Street ah Jan 13 ni pan kipan a kikup toto pen a nunung ciang Jan. 24 ni nitak 3:00P.M. hun pawl takciang in thukimna-te hong nei thei ta uh ahi hi. Tua thukimna in “Kawlgam suahtakna ding thu British kumpi in a thu in ki thukim hi” cih thu ahi hi. Tua ni thukimna teng Jan. 26 ni in fianalized kikupna bawl ding a, Jan. 27 ni in letmat [sign] thu thei ding thukim tuak uh ahi hi.\nTua bang in 1947 Jan. 27 ni nitaklam 3:50P.M. hun in tangthu kiciamteh historic Aung San-Atlee Agreement thukimna letmat ki thu khin ta ahi hi.[Tua lai-ah U Saw le Thakhin Ba Sein in letmat thu nuam lo uh a, a hi zongh in na lung a kim kei uh le zongh lungkim lo cih thu tawh letmat thu un, a kicih ciang in ‘lungkim lo’ cih Note of Dissent tawh sign thu pan uh hi. Kawlgam tun khit ciang, Thakhin Than Tun le Thakhin Soe in tua thukimna langpan uh hi].\nTua tung tang in Churchill- te Conservative Party pawl in Labour Party-te tung ah pressure pia in Mualtuangmi-te vai tawh kisai thukimna khat kal uh hi. Tua in: Aung San-Atlee Thuciam 8 na Mualtung-gam Frontier Areas tawh kisai “Mualtungmi te tawh Union khat in kipawl ding thukimna khat Panglong Conference ah om hamtang ding” cih thu kalna khat om sak se hi.\nAung San te pawl London a pai kal in Mualtungmi teng Ukna FFA Frontier Areas Administration pan in mualtungmi teng Kawlte tawh kipawl lohna ding hanciamna tampi om ahi hi. Tua manin Kachin ukpi-te le Shan ukpi-te kimkhat bang ut nawn lo-in, Karen le Kaya[Karenni] zongh Kawlte tawh kipawl a suahtakna laak khawm ding le Union in kipawl ding lungkia ta ahi uh hi. Zomi-te a ding bel Kawlgam beel lo-in ei le ei dinzawhna thu om kisa lo ahi hi. Pilna thupitna mu thei ta ih hihman in laisinna high school sang deih pen ih hi bekhi. Tua manin Aung San tawh kimuh phet in Zomi tangmi-te thudot masak pen in “High School n’ong pia ding hiam?” cih thu ahi hi. Aung San in a ma’ thu tawh “Pia ding!” ci pah lel hi. Lawmte’ ‘autonomy’ gen gen khawng a thei ban lo te ih hi hi.\nV. Panglong Conference, Mualtungmi-te le 1947 Constitution\nPanglong Conference ah Mualtungmi-te’ tawh thukim loh phatmawhna thu in Aung San-Atlee Thukimna Paragraph 3 na thuciam nambat 8 Frontier Areas taang (b) na hang ahi hi. British kumpi in mualtungmi le Kawlmi thukimna bawl ding Panglong Conference ni ding in 1947 Feb. 12 ni ciangtan khin sa ahi hi. A mau’ ngaihsutna ah Kawlmi te tawh kipawl a Independence laak ding le Union gam khat a din’ ding pen mualtungmi teng in thukim lo ding uh cih thu ahi hi.\nLondon pan in Aung San le a pawlte Feb. 2 ni in Kawlgam hong tung kik uh hi. Tawlngah ding hun om nawn lo ahihman in khual zin suak pah a Feb. 8 ni in Panglong vatung to hi. Kachin ukpi Duwa pawl khat le Shan Sawbwa te pawl khat in thukimna letmat [sign] thu ding/loding khensat thei lo uh a, Feb. 11 ni dong mah historic Panglong Agreement vai pen ketel siang thei nailo ahi hi. [Aung San zong a lung duai zo nawn lo ta hih tuak hi]\nTua tak ciang in nitak lam ah: Kachin taangmi “Sama Duwa Sin Wa Nawng, Duwa Zau Rip, Shan gam taangmi ahi khanglam ukpi Sawbwa Sau Khun Pan Seng, Mongpawn Sawbwa Sau Sam Htun, Nyaung Shwe Sawbwa Sau Shwe Thaike, Zomi taangmi Pu Vum Ko Hau; Shan minautang taangmi U Tin Aye le U Htun Myint te teng in mualtungmi- te organize kik in nitak lam meeting khat bawl in kikumpha uh a, Aung San in Union of Burma min tawh suahtakna laak ding akisapna thu limtak gen phasak kik uh hi. Suahtakna ngahna ding lampi khat bek om a tua in kipawl khawm a Union gam khat dinkhopna bekmah ahihlam deihtak in gen hi.\nTua ciang in a zingciang a kibawl ding formal conference ah thukimna letmat thu ding a kisapna uh tel in siangtak in khentat thei ciat pan uh ahi hi. [Tua lai ah thukimna om kei le, British te’n mualtungmi teng suahtakna hong pia lo ding a, FAA ukna nuai ah Governor khat le U Saw in uksak nuam a hi hi. Kawl mang’ khutnuai mah ah ki om ve ve ding cihnopna hi].\nVI. Thukhupna: Union ni Hong Piang Khia Ta\n1947 Feb 12 ni zingsang nai 10:00A.M. hun in khoppi bawlna buukpi sung ah sabuai pi kiim ah tu in, Aung San in a masa pen in tangzang tak ding to a, a zat ngei tawntung Parker Vacumatic fountain lui gipgiap pen tawh Panglong Agreement laidal pi tungah Kawlmi le Zanggam bup taang in sign thu masa a, a banban in mualtungmi-te ahi Zomi, Kachinmi, Shanmi teng in letmat thuciat na tawh historic Panglong Agreement hong piang khia ahi hi. Tua ni [12, 02, 1947] in signatories teng a nuai a bang in taangmi 22 te ahi hi:\nSawbwas: Tawnpeng, Yawnghwei, North Hsenwi, Laika, Mong Pawn, Hsamonghkam and representative of Pawnglawng.\nHibang in Mualtung-Zanggam kipawlna Union Ni hong piang khia ahi hi. Suanpi\nPrevious: Thupha maw? Hamsiat na, et kik huai. Nang e? (Blessing or Curse?)\nNext: Pu Thual Zen Gal vai ~ Suum Do Thang


url: =Japan Pangbet Zong Maisak Ding Ci (Matthew. 5: 39) :: ZOMI DAILY\nposted on 13 January 2015 at 10:05 am Lomkholna: Article, SuanghDal\nMawhna a kimaisak theih nadingin kisikna/ thumna kisam masa hi. No repentence no forgiveness. Christian te pen mawhna a maisak zo dingin a kiging sate ih hi a, ahi zongin nang tungah hong khial hong mawhte in kisikna tawh hong thum loh buangin a mawhna Pasian in maisak lo hi. Pasian le na minamte’ maisak theih loh thu banghangin nang ma’ thu in mawk mai sak na hiam?\nHih Lai Siangtho mun in ong gen nop thu pen mawhmaisakna thu tawh kisai hi masa loin thuhkik loh nading tawh kisai thu hi zaw hi. Do not resist the one who is evil. Mawhna maisak theih nadingin kisikna kisam hi. Hong simmawh hong bawlsia mi khat kisikna tawh hong thum kik kei leh thukkik lo a, Pasian’ ap ding ahi hi. A mawhna hong thum lopi un mawk maisak kei zawin la, thuh kik lohna tawh Pasian’ tungah ap zaw in. Mawk maisak kei in. Maisak theih nadingin Topa’ min tawh hong kuan leh lah a maisak zo lian ding pen Christian te mah ih hi hi. Ahi\nzongin Stephen in a sih ma-in “Topa aw hih mite in bang hih uh cih thei lo ahih manun, a mawhna na mai sak in” na ci hi. A hun a mun a zia zui thute pen exceptional kici hi. Stephen a si ding hi ta a, a deng lum mite kisik hun ding zong om man lo banah Stephen cih bangdan mite pen a tuam vilvel pian mite ahi uh hi.\nTopa Jesuh in hih laimun ah kumpite, palikte, galkapte in migilote, gamtatsiate, mi thatte le gutate maan lo ding ci-in a khaktan hi lo hi (Luke 3: 12-14; Rom. 13: 1-4; 1 Pet. 2: 13-14). Jesuh in a gennop thu in, mimal khat le khat kikal ah kithuhkik pahpah loh ding thu a gen ahi hi. Matt. 54: 38na ah mittang khat tang mitang khat, ha khat tang ha khat tawh thuhkik ding kigen hi. Mihing khempeuh pen a thukkik lianlian nuam vive ih hihna kilang hi. Tua ahih manin Jesuh in thukkik kei un, na ci hi. Thuhkikna in Topa a’ ahi hi ci-in zong Romans 12: 19na ah na gen hi.\n“Mi khatpeuh in na pang taklam ong bet leh”\nLeitung ah takkeh (right handed) pen a kizang pen ahi hi. Mi khat in na pang taklam a khut taklam tawh ong beng leh a khut pualam in na pang ong sukha masa dinga tua khit ciangin a khut sung lam tawh hong beng kik thei pan ding ahi hi. A khatveina “phek” hi dinga, a nihveina “phak” hi ding hi. Tua pen Japan pangbet ahi hi. Mihingte pen a nihvei bet ma-in a kithuk kik nuam pahte ih uh hi. Judah mite’ ngeina ah mi khatpeuh in a khut taklam tawh na pang taklam ong bet leh tua pen simmawhna ahi hi. Simmawhna tawh ong bet banah hehna tawh hong bet behna (tua Janpan pangbet) nangawn ah thukkik kei in, cihna ahi hi.\n“…a lang khat zong na dawh lai zaw in”\nMi khat in a taklam khut tawh na pang taklam ong beng leh ong koi ci bet ding cih na mitkha ah na mu thei ding hi. Tua bangin ong bet khitteh na pang langkhat zong dawh lai vet zaw in, ci-in Topa Jesuh in ong hilh hi. Khatvei betna “Phek” nihvei betna “phak” “phek – phak” ci-in ong beng zongin thukkik nai kei in, a ci ahi hi.\nThukkik lehang hong nak vuak zaw lai ding uh hi. Tua ahih manin thuhkik loh hoih zaw hi. Ahi zongin a kilawm ding zah val a, kivuak kisaatnate le kisimmawh suangdalkinuainetnate ah thuak tentan ding hi lo a, eimau le eimau kidaal kihun theih ding (Luke 12:11; 22:36-38; Acts 22:1; 24:10), ahih kei leh taikhia kihemkhia (1 Sam. 19:10; Luke 4: 29-30; John 8: 59; 10:39; 2 Cor. 11:32-33) cihte a kisapna Topa in ong hilh veve hi. A kilawm lo zah dongin kibawlsiatna le kivuakna ah kidaalna (self-defense) le kihepkhiatna (fleeing from evil) a om theih loh ciangin zawhthawhna kibehlap semsem hi. Failure to resists leads to more serious abuse.\nHong muhdah hong saat hong vua nuamte thukkik loin itna zia tawh thuhkikna ah kidaal kiheepna zong ih kikaal ah a kisam siamna ahi hi (Matt. 5:44; 2239). Topa Jesuh’ ong thuhilhna Lai Siangtho munte pen tua mun mah tawh a kimee mat Lai Siangtho mun dangte ii khaliim nuai ah pilna le ciimna tawh khia a, ih saan ih pom ding thupi penpen hi.\nPrevious: Zokam :: Zomite’n Zokam Mikangte Hilh\nNext: Zolai Simbu Kum 100 Cin Pawi Ah (7) ~ Hau Za Cin


url: =Is Eczema a mite? - The secret to healthy skin\nIs Eczema a mite?\nAre dust mites causing my eczema?\nIs dermatitis A mite?\nTHIS IS AMAZING: Can Stomach issues cause acne?


url: =Advisor leh Dictator ~ Pau Khat Suan :: ZOMI DAILY\nposted on 29 July 2019 at 3:41 pm Lomkholna: News, Paukhatsuan, Zomi\nMipilte, thuthuk ngaihsunte leh thuhoih deihte in mi thudong thei peuhmah uh hi. (vice versa )\nDotna khempeuh pilzaw theizaw ahihman a thudot, dotna hikhin khollo hi. Mite’ ngaihsutna lakna khawng a dotna, tua thudotte ong kihel ( participate ) ding deihna tawh huainopna a dotna leh kuppihna, … etc cihdan zong tampi om hi.\nTuamah bang in dotloh khempeuh zong haisa a simmawh neu-etna zong hikhin khollo hi. Makai leh sia ut mahmah pawlkhat in amau sang a muanhuai a sak zawk uh pawlkhat amau a khuplet ding sa pahpah uh ahihman in pahtawi nuamlo, pahtawi ngam hetlo uh hi. Ahihtheih lai teng nawlkhin pampaih ding hanciam uh a, midangte’n a thupina, a pil a siamna uh a muhkhak ding patau in khaktan ding leh nuainet ding a simtham in hanciam mahmah sim gige thei uh hi.\nA langkhat pan in, pawlkhatte leuleu thu kidong kha leh amah a pilpen, a theipen, a siampen ahihman a thu a kidong sakha thei uh hi. Siapi sem nuam, saisuk saito pah nuam, buu za deihpah thei uh a, amau’ min leh mun ngahna ding a om kei leh ngaihsutna zong pia nuamlo, gen nuamlo, a theih thu nangawn hawmkhia nuamlo thei uh hi.\nBangbang ahi zong in mi thu a dongte makai zong hipah lo a, thudot khempeuh zong pilzaw theizaw cihna hikhin tuanlo hi. Mipilte in advisor (or) advice thupi ngaihsut uh a, advisor a a kikoih ciang ama’ thu bekbek a kimang pah ding ut a, dictator a ut pahpah pawlte a pillote hizaw hamtang hi. Advisor a ong kikoih leh Dictator sepsawm loh ding thupi hi. Pau Khat Suan\nHun zuihzawh ding kisam\nNidang lai, thu kizakna laitai kamtai, laito leh sikkhau bek a kizat hun bang hi nawnlo a, IT hun ah..\nAll the information you need is at your finger tips..\nDon’t think you can run and hide away from me. You are just a call away..\ncih hun hita ahihman in thu le la khatpeuh selsim theih hun leh zuau leh khemna tawh kilek zualzual a mapai theih hun hi nawnlo hi. Hun kikhel zui in nuntak khuasak leh kizop kikawm ding thupi hi. Tua hun a zuizo ding, a delhpha ding in hanciam huai hi. Pau Khat Suan\nPrevious: Khuabup in a hau sak Nu ~ Lian Tuang\nNext: Zomi PESTEL Talk 6 nuamtak kizo\nKhat bek om hi veh aw… lamdang lua


url: =perlite Bagging machine fully automated packing line for Bagging system fully automated packing line Textured Protein Bagging Machine Packing Machine bagging palletizing system/Agriculture and Food\nperlite Bagging machine fully automated packing line for Bagging system fully automated packing line Textured Protein Bagging Machine Packing Machine bagging palletizing system\nfull automatic Rape seed bagging machine 无锡航一机械有限公司WUXI HY MACHINERY CO., LTD full automatic bagging palletizing and wrapping system Fully Automatic Packing System Palletizing Line 无锡航一机械有限公司Produced by WUXI HY MACHINERY CO., LTDfull automatic bagging palletizing and wrapping systemFully Automatic Packing System Palletizing Li...\n无锡航一机械有限公司 packing Sugar Blends bagging machine, Jumbo Bag Filling Machine, Super Sack Filler, bulk bag filler, big bag filling machine, FIIBC bag filler produced by Wuxi HY Machinery Co., Ltd 无锡航一机械有限公司Produced by WUXI HY MACHINERY CO., LTDfull automatic bagging palletizing and wrapping systemFully Automatic Packing System Palletizing Li...\nfully automatic bagging system for chemical fertilizer Automatic bagging Palletizing Line Full Automatic Packing & Palletizing Line Produced by Wuxi HY Machinery Co., Ltd.Wuxi HY Machinery Co., Ltd. Fully Automatic Packing & Palletizing Line Key words: Fully Automatic Packi...\nPE powder packing machine Powder Packing Machine Produced by Wuxi HY Machinery Co., Ltd. Application The product is conveyed to the weighing container by the action of the ...


url: =HABAKKUK (The Book of Habakkuk)\nKamsangpa Habakkuk ii kammalte sia kum za sim a salina bo kuan, Babylonte a vaanglet hun lai in hong piang ahi hi. Ama in hi mihing ngilote ii maitatnate hangin a thin na sa ahikom Topa tungah “Tua hi a, amate sangin thutang zawte a thalup ciang banghangin thimdide ni ziam?” (1:13) ci in dongh hi. Topa ii zo kikna pan, Ama ii a hun a cin ciang sepna khat hong om tu a, tua hunsung a “thutangte sia Pathian tungah thumaan ahikom nungta tu hi,” (2:4) ci hi.\nHi thubu sungah a taanglai son kholnate sia thutang ngawlte ii lalna tu hi a, Pathian letna taw kisai pokna late le laphuak pa ii a bomaw upna thute ahi hi.\nHabakkuk ii mawsiatna le Topa zo kikna 1:1-2:4\nThutang ngawlte lal natu 2:5-20\nHabakkuk ii thungetna 3:1-19\n5Taciang Topa in a mite tungah “Na kiim na paam a minamte encik vun, tua hile na mu uh thute hangin lamdang na sa tu uh hi. Na zaak ciang zong na up ngawl natu dong bang khat po kong vawt tu hi. *1:5 St 13:41. 6Tua a kiitak huai a omthim thei ngawl Babylonte tungah vaangletna ka pia hi. Amate in ngamdangte a zaw natu in leitung theampo ah kuan tu hi. *1:6 2Kum 24:2. 7Amate in kiitakna le launa kizel sak a, amate kiphasak in a dei bang thukhen hi.


url: =Len Nupa hawhna ~ Zomi Quavadis :: ZOMI DAILY\nLen Nupa hawhna ~ Zomi Quavadis\nposted on 14 June 2019 at 7:43 pm Lomkholna: News, Zomi, ZomiQuavadis\nA minthang vangvang, ka muhnop mahmah Len Nupa mualah khatvei ka va hawh kha hi. Ka zinna uh Saizang khua panin Kapteel khua zuan in ka pai uh a, Kapteel khua ka tun un sun 12 saat khin ta hi. Tua panin khuamite hanciamna tawh a kito lampi ah saikel tawh ka pai kiaukiau uh hi.\nSaikel tawh a kipai theihna ciang paiin, saikel kikoihna mun ka tun uh ciangin ka saikel uh ka koih uh hi. Ko pai laiin ko bek ka hi uh a, lungmuang takin ka saikel uh nusia in, hong makaihpa tawh ko thum teng Len Nupa omna mualdawn tuai lam zuanin ka kizuito hiamhiam uh hi.\nLampi pen to lua mahmah hi. Zaang gam a om ka hihmanin to lua a sa ka hi diam bel thei keng, ahihangin gim cihtakin gim ingh. Sisan huup thei vot lah tam cihtakin tam hi. Dinkhawl pak ni cilenglah vot in hong bawh huan pahpah ahihmanin tawlpipi in ka kahtoto uh hi. Lamto ah ka pai laitakun tawl lua ka hihmanin ka bah liang hi. Tui thawlkhat ka puak pen Len Nupa tungto man loin hong bei ta lailai hi.\nVot hong pehna pan a luang khia sisan naisan leh gim luat manin a luang khia khua-ul tawh nai khat val ka kahtoh khit uh ciangin Len Nupa akicihna mun Zogam mualdawn tuai ka tungto uh hi. Zogam huihkhi vot hiauhiau in hong na dawntuah a, hong seem hiauhiau ahihmanin ka gim ka tawlna teng hong veng hi. Egypt kumpipa pen a tutna munah a nawl tuak panin nungak melhoih mahmah nih in a zaap hiauhiau mah bangin kei zong hong kizaap liang hiam ka ci simsim hi.\nA mun ka tuntoh uh ciangin na nuam mahmah hi. Khua daakna khempeuh ah hoihna vive kimu hi. Hoihna, etlawmna, ngaihbanna cih kammalte pen hih mun panin hong kipan hi liang dingin ka um hi. A kolhna munte pen loneel hing dikdek in tuam a, Italy grass akici kiakneel bang pen singkung po lohna mun awngte ah kiphah dihdiah hi. Ka muh ngei nailoh paak hoihte zong ka mu a, ka innkuanpihte ka puak ding ciin loin ka diary bu kawmah ka zep hi. Hun sawt nei bang hileng Adam leh Eve tedanin guaktanga bualbualna dingin iplah huai mahmah hi.\nA gaal khat a mual tuampo khat pen leicial kibawl bang lianin na om a, makaipa khiangah, “Hih mun loin kikho ngei maw?’ cia ka dot leh, “A khokho om himah lo diam, ko bel kho ngei kei ungh” ciin nui kawmin hong dawng hi. Tua mualdawn ah singlamteh na kiphut teutau hi. “Kua phuh hiam?” ciin ka dong leuleu a, ama hong dawnna ah “Hua pen piangthakte phuh hi” hong ci hi.\nKa ngaihsun a, hibang mun khawngah singlamteh phut a gualzawhna laan ih khai sangin mite lungsim zingcip sungah khuavaak puakin, singlamteh thu thei sakin gualzawhna laan khai zaw lehang a hoih zaw kha kei tam ka ci simsim hi. Bangbang hileh kiphut khin ahihmanin lungdam huai hi.\nKa pai kawmkawm un paakte, mun leh mualte maan ka zaih kawikawi a, hibang mun hoih a bawl Pasian pen khutsiam sa lua ka hihmanin ka phatphat hi. A denciangin tuisiang luanna mun ka tung uh hi. Tua munah suangpeek golpipi na kiphah a, makaipa in “Hih mun pen dawite tuangdung kici hi. Hih suangpeekte pen amau phah ahihi” ciin hong gen hi. Limsuaih siamte in hoih a sak penpen amau ngaihsut tawm tawh a suaih uh limte sangin hoihzaw pek mawk hi.\nHih Len Nupa mual pen tulai numeite dan a zep zawh leh puah zawh man beka hoihte hilo hi. Amah pen a hoih ngiat, zep leh puah kul lo, ama hihna taktak ORIGINAL pen a tuaci mah dingin a bawlpa in a bawl ahihi. Zeem in puah lehang a hoihna bei zaw ding hi. A hidandan a koih ding pawl ahihi. (Zom lai ni!)\nPrevious: Mipiten kimawk suplawh thei\nNext: Thupha ngah minam ~ Cin Lian Khai\nChristian Hymn te’ tangthu: Topa Tawh Maitang Kimu Ding\nNang hilecin Na-bangcih tammaw? ~ Pu Zokhai\nLasiam Esther Cing San ii anu Pi Vung Khaw Niang in Australia ah hongnusia\nLaibu simsim zo le’ng ~ Zomi Quavadis\nKidawm inla Ngaak in


url: =ZOMI FOOTBALL ASSOCIATION (ZOFA) TANGTHU ATOM - Zomi Community Network - Your Network\nZOMI FOOTBALL ASSOCIATION (ZOFA) TANGTHU ATOM\nPosted by Zomi Center on October 27, 2011 at 11:31pm in Entertainment\nI. A kipatkhiat zia: Zomite khuapi Kawlpi khua sung a om minam it khangno nih le thumte ngaihsutna tungtawn in bawlung tawh kilawmtatna hangin minam sungah kipumkhatna le khantohna ding lunggulhna tawh abeisa 2006 kumin hong piang khia ahi hi. Tua banga holimna\n/ngaihsutkhopna pan amau tengin amin dingin Zomi Christian Football Association (ZCFA) ci-in min vawh masa uh hi. Tua zawh asawtlo mah September 11, 2006 ni-in, Kawlpi khua sung pawlpi tuamtuam pan makaite tawh a(1) veina Meeting pen Phualp AG biakinn, Pinlong (8) ah kinei in, Zomi Football Association (ZOFA) tawh kilaih hi. Tua zawh September 15, 2006 ni in pawlpi tuamtuam pan ZOFA Committee a nuai abangin kiteel khia hi.\nPresident - Vial Khan Do (Tahan Baptist Church)\nVicePresident - V.C Mang (Paangpi SDA)\nGeneral Secretary - Sia Thang Sian Kham (Evangelical Baptist Church)\nAssistant Secretary - Pum Khan Cin (Leipi Baptist Church)\nTreasurer - Sia Kham Do Dal (Emmanuel Baptist Church)\nAccountant - Cin Lian Khai (Phualpi AG)\nOrganizer - Thawng Khan Mang (Bethel ZBCM)\nII. Ngimna le Tupna: ZOFA in ngim le tup kician kinei in sep masak ding le sep zom ding cihte anuai bangin kinei hi.\n(1) Kawlpi pan kipan Zogam, Zaanggam le Kawlgam sung mun tuamtuam aom Zomi khem-peuh kimawlna (Sport) tawh kipumkhatna ding:\n(2) Zogam khua khempeuh le pawlpi ciat ah kimawlna lam (Sport Department) neih zawhna ding hanciam ding:\n(3) Zomite sungah mipil, mi hau le mi minthang le minam it khat peuh min tawh kumsim in ZOFA Cup kilawmtatna neih zawhna ding:\n(4) ZOFA min tawh i neih zawh ngei nailoh Zomi Tualpi (Zomi Stadium/Play Ground) le Zomi Innpi (Zomi Community Hall)te neihzawhna ding:\n(5) ZOFA ciang bek hiloin Kimawlna namkim kipawlna Zomi Sport Assciation (ZOSA) ciang neih zawh na ding;\n(6) Kawlpi pan kipan Zomite omna mun khempeuh ah Zomi Sport Association (ZOSA) ciang dong neih zawhna ding:\n(7) Hih ZOFA in hong uk kumpite deihna le thukhun a hi ” Kawlgam kimawlna in leitungbup zel ding” cih thukhunte thukimpih ding;\nIII. ZOFA Cup (1) veina: ZOFA ngimna le tupnate sung pan Zomite kimawlna tawh kipum-khatna dingin a (1) veina ZOFA Cup pen October 30 – November 17, 2006 sung Tahan Tualpi (North) ah kinei in pawlpi/team16 kihel thei hi. Anuai abangin agualzote pahtawina kinei hi.\n2006 ZOFA CUP RESULT\nFirst - Tahan Baptist Church,\nSecond - Tahan R.C (CYA)\nThird - Kalay E.B.C,\nFairest - Kalay E.B.C.\nNote: ZOFA Cup a (1 )veina letsong piakna le ZOFA Concert gawmin Nov 18, 2006 ni-in Emmanuel Baptist Church,Pinlong (9) ah thupitak kibawl hi. ZOFA Cup khatveina ah Pahtawina piate anuai ateng ahi hi.\nPa Kham Lian Khai - 1st prize te pia - Ks.50000/-\nPi Goih Za Niang - 2nd prize te pia - Ks.30000/-\nPa Gin Suan Khup - 3rd prize te pia - Ks.20000/-\nZCTS Laisiangtho sang - Asiangthopente - Ks.15000/-\nIV. ZOFA Cup (2) veina: ZOFA ngim le tup tawh kizui-in, a (2) veina ZOFA Cup Oct 29 – Nov 16, 2007 sung teng Munlai Tualpi le Tahan Tualpi (N) te ah kineia, pawlpi (18) mah kihel hi. Anuai abangin agualzote pahtawina kinei hi.\n2007 ZOFA Cup Result,\nFirst - Tahan Baptist Church.\nSecond - Leipi Baptist Church,\nThird - St. Mary Church\nFairest - Kalaymyo Baptist Church\nNote: ZOFA Cup a (2) veina letsong piakna le ZOFA Concert gawmin Nov 18, 2006 ni-in Emmanuel Baptist Church, Pinlong (9) ah thupitak kibawl hi. ZOFA Cup khatveina ah Pahtawina piate anuai ateng ahi hi.\nZOFA Committee Cup -1st prize –\nPa Kham Lian Khai -2nd prize -\nPa Thang Nang -3rd prize -\nPa Khan Do -Asiangthopente\nPa Khai Deih Tuang -Asiampen Nam 6 teng\nV. 2008 ZOFA Cup a (3) veina pen Sing Unau tualpi ah kinei aa anuai abangin agualzote pahtawina kipia hi.\n2008 ZOFA Cup Result\nFirst - St. Mary Church,\nSecond - Leipui Siyin Baptist Church.\nThird - Word Family Church,\nFairest - Tahan R.C (CYA)\nVI. 2009 ZOFA Cup a (4) veina pen Sing Unau tualpi ah kinei ding a anuai ami tengin pahtawina hong piaksak ding uh hi.\nThe 4th ZOFA Cup Donors:\nFirst Prize - Sia Do Khan Khup (OM Sport Ministry - Yangon)\nSecond Prize - Pa Cin Khan Hau (Norway)\nThird Prize - Pa Thang Lian Khual (Shwe-nesat Cargate, Kalaymyo)\nFairest Prize - Pa Kam Za Pau & Family (Australia)\nSingle best player - (A pia nuam ten kipia thei lai hi.)\nVII. ZOFA Sep masak nop maban: ZOFA ngimna le tupnate sung pan sep masak ding maban lianpi khat ahi Zomi Tualpi (Zomi Stadium) le Zomi innpi (Zomi Community Hall) ading leitang Acre (10) lei nading vai kikupna November 24, 2007 ni-in, Emmanuel Baptist Church, Pinlong (9) ah pawlpi 65 pan Pastor, President le Secretary mimal 70 kimin a (1) veina Zomi Tualpi leitang vai thukikupna thupitak kinei hi. Tua thukhensatna pan Kawlpi khua sung aa om Biakna pawlpi inn phazah zui-in, sehtan sum anuaia bangin kiseh hi.\nGroup (A) Inn 200 tung siah -Ks. 300,000/-\nGroup (B) Inn 100-200 kikal -Ks. 200,000/-\nGroup (C) Inn 50-100 kikal -Ks.100,000/-\nGroup (D) Inn 20-50 kikal -Ks. 50,000/-\nGroup (E) Inn 20 nuai siah -Ks. 10,000/-\nNote: ZOFA sum bul zong (ZOFA Fund Raising Committee)zong kiseh pah a, 2008 kum bul pan kipan in Kawlpi khua sung a pawlpi inn zui sehtante le muanzaw deuh mimal sehtan kisehte kaikhawm pah hi.\nVIII. ZOFA Fund Raising Committee: ZOFA leitang leina ding sum bul zong (Fund Raising Committee) a nuai a bangin kiseh hi.\nSK. Gin Khan Pau - Convenor - 1\nHang Lian Khup - Convenor - 2\nRev. Pau Khan Khai - ZBCM\nThang Suan Mung - Tahan EFCM\nMichael Suan Lian Pau - Tahan RC\nBo Zam Kap Lian - St.Mary RC\nSiapi Kung Za Mung - Ciimnuai Pilna Sawm (Direcotor)\nSiamah Dai Khawm Ciang- LCEC (Director)\nSiamah Luan Dim - LCCI (Director)\nHang Lian Thang - Leipi Baptist Church\nThawng Khat Thawn - Tahan Baptist Church\nNgul Do Tuang -Leipi Baptist Church\nGin Do Thang - Sing Unau Siyin Baptist\nKhai Deih Tuang - Laipian pawlpi\nPeter Mung - President, Munlai Zomi Christian Youth Fellowship (MZCYF)\nIX. Mimal Sehtan piakna: ZOFA min tawh Zomi Tualpi leitang lei nadingin Kawlpi khua sung a om Zomi mimal muan zaw deuhte tawh Dec 4, 2007 ni in Galilee AG biakinn, Pinlong (8) ah thukikupna kineia, mimal 100 valin upna kamciam le sehtan kipiakhia pah hi. Tua sehtan\npiakte le kamciam a kipiate pen May 31, 2008 (Khatveina) le June 30, 2008 (Nihveina) tawh piak dingin khensatna kinei hi.\nX. Gam dang lam Huhngetna ding vai: Zomi leitang Acre (10) leina dingin Kawlpi khua sung aom pawlpi tuamtuam leh mimalte tungpan sehtante akikaihkhop zawh ciangin gamdang a om Zomi Innkuan kipawlnate khempeuh ah ZOFA min tawh laikhak-a huhna nget ding thukhensatna kinei hi. Tua banga gamdang lamte tawh kizopna dingin Zomi Innkuan makaite le agam khen zui-in Consultant kikoih hi. Ahun zui in Consultants kikoihto zel ding thukimna kinei hi.\nPaul Khaipu - Australia\nCing San Aung - USA\nPau Khan Thawn - Singapore\nSia Khampeek - Europe\nSia Thang Sian Mung - UK\nKam Za Pau - Autralia(Perth)\nKam Hau Pau - S.Korea\nXI. Tu laitak ZOFA Committee te:\nVice President (1) - Vungh Za Khup (Paangpi SDA)\nVice President (2) - Cin Khan Lian (Tahan Baptist Church)\nGeneral Secretary - Kam Suan Mung (Kalay Baptist Church)\nAsst. Secretary (1) - Pum Khan Cin (Leipi Siyin Baptist Church)\nAsst.Secretary (2) - Anthony Khai (Tahan RC)\nTreasurer - Kham Do Dal (Emmanuel Baptist Church)\nAsst. Treasurer - Thawn Za Tuang (Kalay EBC)\nOrganizer - Thawng Khan Mang (Bethel ZBC)\nFinance Secretary - Vung Sian Tuang (Galilee AG)\nInformation - Mung Khan Suan (Kalay EBC)\nTuang Do Hau - Tahan RC\nGo Khan Lian, - Tahan Baptist Church\nCin Do Thang - Sing Unau Siyin\nCin Sian Pau - St. Mary RC\nKham Lian Khai - Galilee AG\nGin Suan Khup - St. Mary RC\nSK.Gin Khan Pau - Bethel ZBCM\nKhai Deih Tuang - Laipian pawlpi,Tahan\nGo Lian Mang - Agape AG\nGin Khan Pau - Kalay Baptist Church\nRev.Fr.Martin Mung - St.Mary RC\nLangh Za Khai - Zo Baptist Association\nThawng Za Suan - Tahan Baptist Church\nDr.Gin Khan Khual - England (UK)\nPau Khan Thang - S.Korea\nXII. ZOFA Nasepna theih behnop aneite leh kizopna ding munte:\nThang Sian Kham (Sia Khampeek)\nkhampeek@gmail.com, Tel: 0047-46824269\nKam Suan Mung (E-Mung)\nGeneral Secretary (Present)\nKham Do Dal (Sia Daltawng)


url: =Thuthak Tomkim cing April 6, 2014\nA. Mihing genloh Ganhing na ngawn Kingdom (Chimelong Ocean Kingdom)\nChina( Sxen) Macao khuapi ngei Hengqin akicih na kuam sung ah 125 eka azai huangpi khat ganhing namkim zalen tak in aom na ding in kumthum sung hunla in munhoih bawl inn lamhsak uh a, zan madiak in honna tonzo nanei uh ahihi.\nTua huangpi pen aminding in Chimelong Ocean Kingdom kici ahihi. Hih mun ah Leitung ganhing Tuisung ganhing namkim koih uh a, zalen tak in khuasa uh ahihi. Mihing te mahbang in aom na ding uh mun hoihtak in lamsak in tui mei kicing tak in pia uh ahih man in leitung Ganhing Tuisung ganhing te inn nuamsa mahmah uh ahihi. Tuipi tuial galon 5.99 million , leh Luitui galon12.87 million kholna tui beem bualpi liimlang kuangpi bawl in tua sung ah ngasa nam kim zalen tak in omsak ahihi. Leitung ganhing te ading in zong munhoih nono bawlsak in Zawng, Vom,Sahang, Saham leh adang tampi zalen tak in khua sak na ding in bawl uh ahihi. Leitung ah aminthang mahmah mun5 te lak ah khat in kihel kha pah hi.\nB. Malaysia om Biakna pawlpi upa te theih gige ding thusim\nZomi tulsawm thum val kimbang aom na Malaysia ah Biakna pawlpi zong sawm thum val bang om ahihi. Akikhen nianua nuam hilo in Pasian phat nuam tek leh kikhopna anai thei ding in avengveng, a khawkhawk in om ahihi. Sumpi kinei tek hi a, Sum kem zong kinei tek ahihi. Na pawlpi pi pan in Sum keem pa, sum kem nu gam thumna apai kuan ciang in pawlpi upa kim in napawlpi sum sayin leh sumpi omzah sitna nabawl kei uh leh sumkem pa in gamthumna ah asyin leh sum teng lengpih kha thei ahihi. Alenpih khin zong om zo ahihi.\nC. India ah nauno suak in alungtang aawm pualam ah om\nIndia gam Uttar Pradest State a Sultanpur zato ah kum 24 apha khin Priyanka Pal kici minnei nupi khat nau suak a , anauno pen Pasal ahihi. Hih Nau Pasal no pen alungtang khempeuh a awmpua lam ah om in suak ahihi. A kibawl na ding in sum kisam ding ahihi cih nau suaksak siavuan pa in Priyanka Pal ii apasal Naya kiang ah gen a, Naya ahih leh Innlamh nasepna ah leisan cian nasep tawh akivak din mun bek ahih man in lungbuai zo ahihi. Leitung ah naupang awnkhat asuak sim in naupang no giat ta in piandan khelnono kipiang khia ahihi ci in mipil te'n ciam teh uh hi.\nD.Census man khit pan kipan Zomi kalsuan zia ding gelkholh kul\nAsawtlo in Census misimna kiman ta ding ahihi. Mimal bangzah pha cih akisim khiat kik man hun sung kigin kholh ding leh Mimal phazah a ki theih khit Zomi nam kalsuan ziading nasiatak in panlak zia ding akisam om thei ding ahihi. Lam et bang in hong kigen khia kei kha zenzen leh bang ci ding? Malam et bang in hong kigen khia leuleu leh maban ding? Khanton na ding cih deih natawh misim na kibawl ahih teh Zom ading in kumpi tung pan hongpiak theih leh hong panpih theih hong sepsak theih ding khantoh nasep amasa penpen ding hi ding? Cidam na lam, Pilna lam, Lampi bawlpha phuahpha lam, Meilam, khuapi tui nek tuidawn vai, Zomi pumpi zawng khal te dinmun, Kiim leh Paam kepcing zia lam, Leitung leisung sumpiang nasep nate, Singno ciinsiamzia te, Gankhawi siamzia leh akhang punzia ding pilna ngah thei nate, leh dangtuamtuam khantoh na ding Plan neihkolhna i kisam hi. Census dot 41 sung tungtawn in i kisap te kileh kan kik thei ding ahihi.


url: =Pasila 2.5 - The Spin-Off: Pasila 2.5. - The Spin - Off: Routalemmen jännät osa 32: Jännä napsahdus | Pasila 2.5 - The Spin-Off | TV | Areena | yle.fi\nPasila 2.5 - The Spin-Off: Pasila 2.5. - The Spin - Off: Routalemmen jännät osa 32: Jännä napsahdus | Pasila 2.5 - The Spin-Off


url: =British Airways vanlenghawlpa akhut in akalkawm ah zutzut khat nanei :: ZOMI DAILY\nBritish Airways vanlenghawlpa akhut in akalkawm ah zutzut khat nanei\nposted on 31 October 2016 at 5:05 pm UTC+9:30 Lomkholna: News, Sawltak, World\nBritish Airways vanlenghawl Pilot papen vandawn pi 38,000 asanna pekpek ah alenlaitak in akhutme te mawk omsak hetlo a, akalkawm tengah zutzutkhat naneimawk ahih manin vanleng ki hawlsak nawnlophot cih thuthang the Sun UK pan Saturday ni in kiza hi. Tua vanlenghawl Pilot pa minpen Captain Colin Glover kici a, kum 51 aphakhin khat ahihi.\nCaptain Colin Glover pen pasal totak himahleh numei te sungten Stockings te tengphetphat kawmin, vandawn ah anasep ahi vanleng ahawlkawm in akhut in zut hialhial khat nei a, tuapen amahleh amah Selfie nakizaih sawnsawn hidinghiam, Photo te Social Media tuamtuam ah hongki thehzak in minsiat leh minthang thuahkhawm hi.\nAtung a photo pen Captain Colin Glover in Boeing 777 vanleng tawh khual gamlapi Long-haul Fligh azinlaitak akizaih hiding in kigen hi.\nPhoto khatsung bangah Pilot pa in vanleng Control Room sung aom Dashboard tungah akhe khuangphei hiat huat kawmliang in kizal deldal hi.\nTuaban ah agei ahzong nungak puansilhlo limpawlkhat laibu kilemsa in om ci uhhi.\nBritish Airways pan thunei te’n hihvai tawh kisai pen ki thupilak mahmah hi ci’n genkhia hi.\nCaptain Colin Glover pen zi nihvei anei ngeikhinkhat kici a, British Airways h Captain aseppen 1990 kumpetpan ahihi.\nAirline expert Chris Yates in agenna ah hihmawk peuhmah pen vandawn ah alenlaitak ahih mawkleh nak lauhuai khiamahmah hi ci’n genkhia hi. A vanleng hoihtak alensak theihlohding lauhuai mahmah hi ci’n genbeh hi.\nVanlenghawl Pilot pipi abangci himawk dinghiam, thulamdang khat ahihi. ZD Sawltak #zomidaily\nPrevious: Saudi leh apawl te’n Yemen ah mi 60 that leuelu ~ Thang Khan Lian\nNext: Turkey gamah kumpi nasem 10,000 kitawpsak behkik leuleu ~ Thang Khan Lian\nLawhcina le lawhsapna ~ Lian Tuang\nZOFA Cup 2016 kipan tading\nDahna thupuak ~ Tg. Dal Mun Mang


url: =Theihngeiloh nupi khat ii panpihna tawh a ngawng Operation kibawlthei :: ZOMI DAILY\nposted on 11 October 2016 at 1:45 pm Lomkholna: India, News, Sawltak, World\nHih sangnaupangpa pen tawlpi khatsung alu asawisa in aomkhit ciangin siavuan te Surgery bawlsak siamna tawh leitungah midangte mahtawh akibang in mutheita cihi. Ama minpen Mahendra Ahirwar hi a, kum 13 bek hipan hi.\nAlamdang mahmah mikhat hi a, a ngawng aom thagui thatang Muscle tepen midangte bangin khauhzolo hi. Neck Muscle te zawdiak ahih manin, alupen dingtangsak zolo in kawisukgawp cimawk hi.\nHih alamdang natna hangin hihpa pen amahguak hoihtak in paitheilo, tutheilo bekthamlo an zong hoihtak neitheilo hi.\nHih naupangpa thu azakkhak asimkhak ciangin nupikhat lungnuam hetlo hi. Aki theigei hipeuhmahlo, aomna uhzong khatlehkhat Tai 4000 bang akigamlo himahleh Julie Jones akici ta nih aneikhin Liverpool aom nupi khatin hih naupangpa a ngawnggui hoihtak Operation akibawltheih nadingin hanciampih a, sum adonsak kawikawi ciangin £12,000 ngahsak mawk hi.\nJulie Jones ii thukhualna, midang hehpih theihna thupha hangin India gamsung aom hih naupangpa in damna hongngahta hi. Midang naupangte mahbang in sangkahthei, an nethei, ki mawlthei ta hi.\nHih naupang Mahendra Ahirwar pen Madhya Pradesh, Central India gampan hi a, asuahcil in naupangdang te mahtawh akibang ahihi. Ahi zongin honggolzawk deuhdeuh ciangin a ngawng thagui te zaw in, alu pen hong kuaisuksuk cimawk hi.\nAnu apa te’nzong zatui tuamtuam tawh bawlsak kawikawi uh a, ahi zongin noptuamlo ahih manin, anunung ah acih nading uh theinawnlo in aomcip uh ahihi.\nAnu apa na ngawn in hihbang in anuntaktak pen hehpihhuai, sizawleh ama adingin tawldam huaizaw acihliang uh ahihi.\nOperation akibawlma in kum 36 aphakhin apianna anu in hih kata uhpen hihbang in athuakthuakding hehpih huailua hi. Amah leh amah in bangmah hihtheilo hi. Nisim in sunthapai innkiu khatah tucip in, ama adingin nuntakna cihpen amawkna taktak hi. Naupang bangin tawikulden a, akisap khempeuh ka bawlsak kul hi.\nHong golsemsem henla, tawizo nawnkeileng bangci mawkding? Doctors te’n kata uh nong bawlsak theihkei uhleh Pasian in anuntakna lamaileh hoihzawding hi ciliang hi. ZD Sawltak #zomidaily\nPrevious: Malaysia ah laisinna Sanginn nih meikang ~ ZD\nNext: Lai Siangtho – Pasian Thu Bu ~ T. Sawm Lian


url: =JKKam tawh Holimna - TUNGZANG NEWS\nJKKam tawh Holimna\nINTERVIEW | ITNA LEIBA - JK KAM\nNung 2009 Christmas sung a Zogam Online (ZOL) te in X-mas gift dingin ITNA LEIBA JKKam (Norway)tawh a holimna (Interview) uh Tongsan website ah kong guang uh hi.\nZOL: Na Neulai, na laisimna leh music lama na kipatna khong hon gen masa dih ve le.\nJKK: Ka Zolai sangsia ka nu hi in. Ka nu le ka pa sung pian unau 6 lak ah a neupen hi in ka nu tawh ki tam thuah ka hihmanin ka nu kiangah ka theihnop pepeuh laimalgawm ka dong a hong hilh teng tawh ka ki sin toto a, Sunday School ah nipini sim in Zolai tawh Pasian'thu kisin a hih manin Zolai a siam ka suak hi.\nKa la Sia Ka nu ka nu pen a ma nungak lai in Tedim Baptist Association sung khawng ah Solo kidemna a ki hel zel pahtawina a ngah zel khat hi in tu dong mah in Pawlpi khangnote Choir sinna ah ki hel zelzel lai hi. Tonic Solfa siam a hihmanin khat veivei a lasak te a Solfa mal in sa phei ziauziau zel a ken zong ka ciamteh zel hi. Pyidawtha Pawlpi ah Solfa siam, lasak siam laphuaksiam tampi tak om in Solfa sinna zong om zelzel a hih manin a kizang thei ding khom ciang Tonic Solfa ka siam hi.\nPilna sinna. Ka pian kum kum khat khawng ka phak ciang Pyidawtha pan Aungywa ka va teng phei uh a Tan lang, Tan khat, Tan Nih ka kah sung final Exam simin a khatna (First) ka ngah hi. Tan thum ka sim ding ciang Pyidawtha ah ciah kik leuleu in Tan 3,4,5,6 ka sim a tua sung teng in Exam ah lai hat hetlo in a tawpna lam ah kumsim phial in ka om hi. Ka Tan 6 kum lai siamlo phadeuh ka’ih ciang a ka Geometry siapa in ''Pau Khan Kam pen lai hai kei in, a nangh mahmah hi'' hong cih ciang ka maizum lua in ka khasiat bang suak gawp, a maikum tan 7 pen SDA sang ah kah in First ngah, Tan 8 Zozaang ah First, High School tan 9, 10 Thuklai ah first ngah.\n1995-96 Kalay Degree College ah History Major tawh First Year ah First ngah, Second Year ciang kei bek Honours ngah in ko class pan kei bek Master zom thei suak. Yangon University pan bel biakna vai, siamsin vai le kipawlna tuamtuam ah hun tam piak zaw in lai hat nawnlo ci ding hiam mi 40 lak ah a 4 na a 5 na khawng bek ah ka om zo bek hi.\nZOL: La le Music na lunglut (uk) kipatna hong gen ve le\nJKK: Ka neu lai kum 3 khawng ka phak lai a kipan in la a sasa khat ka hihna ka nu hong gen kik ciang ka nungtheih kikkik hi. Ka u nungakte 2 zong lasiam in amau sak khempeuh ka sakpih thei zel hi. Ka u Pau zong kawlla uk mahmah in a ma hangin tua hun lai (1980's) a Kawlgam sunga la minthang te ka thei kha hi. Ka nu 'n zong la tampi hong hilh hi. Ka khankhiatna Pyidawtha pawlpi hangin Solfa leh Choir cihte kei a dingin a lamdang lualo hongsuak in Choir zong ka phuak thei zel hi.\nMiddle School ka kah hun ciang in english la hoihsa leh ngaih ka kipan ta ihi. High School ka kahna Thuklai ah Stage show kah ka kipan a Drum tum kawmin Mangla dawng 3 ka sak leh hong ki pakta a hih manin kei zong tha ngahin ka ukna hong khang hi. 1995 kum in One Man Show (Pyidawtha), 1996 One Man Show (Pyidawtha). Baptist Churches sung Pastor Area, Association, Convention level khawng a la kidemna ah kei phuak te mah sa in Solo akhatna zong ka ngah zelzel hi. 1999 kum Chin Centenary laiin kei laphuah 3 in prizes ngah in kei solo in Second Prize ngah hi. Tua kum mahin Pyidawtha Baptist in Centenary Album hong bawl in tua pan Studio lut ka kipan hi. 2000 kum pan kipan in Yangon ah Gospel albums pawlkhat ah ka va ki hel kawikawi hi. Ka Single album ITNA LEIBA pen 2005 Febuary sung in ka bawl hi.\nZOL: Thupi mahmah ei. La leh music siam ding mah hi teh chi mai ing. Na u Pau na chih music/lasak lam ah bang tan tung ahia?\nJKK: Ka u Pau pen la siam, a aw zong hoih, guitar zong a ma khop tum thei hi napin kihel khakna gina nei kha lo hi. A mau hun lai in Studio lut ding khawng ki ngaihsun ban kha lo ci ding hiam mopawi a Stage ah lasa cih ciang leh biakna pawi khawng ah va sa zel cih ciang bek mah hi mai hi.\nZOL: One Man Show na chih bang na chihna ahia?\nJKK: One Man Show pen khat kia in lasa a Concert bawl cihna hi. Kawlla le Mangla sa in keima min tawh concert bawl in mi khat ciang lutman Ks. 50 ta la, mi 2000 val bangin concert hong en hi. Pyidawtha pen ka khua min hi. Zomi sinsen (minamdang kihello) inn 1000 kiim pha hi.\nZOL: OK. Ka theita. Kum bangzah na phaka la phuah kipan na hia?\nJKK: Kum 15 kiim ka phak in laphuak kipan, ka pa hong nutsiatna ka khasiatna teng a mal gualin, a aw bulh in ka sak leh ka nu in hong za in "Kamno, na lasak hoih si e, nangma phuah maw?" hong ci in, "He" ka cih leh " Aw, nang la a phuah thei na hi ve le maw" hong ci hi. Tua lai a kipan laphuak thei pa cih kei le kei ka ki ciamteh hi. Pyidawtha Baptist youth la kidemna ah la phuak in sa pah a, a khatna ngah pah in lawpna le ukna hong khang tektek hi.\nZOL: La bangzah bang phuakta na hia?\nJKK: Ka laphuak zah ciamteh khin kei mai ing e. Pawlpi sung khangno te lakidemna khat peuh a om ciang kei ta hong cial uh in, ken phuak in a mau pia in ken thei nawnlo zel cih dan khawng hi. A kisak kik ka zak ciang "Hi la thei ngei sing" ka cih leh kei phuak na hi gige, cih dan khawng zong om in ka laphuak Dawng 100 val ta in teh.\nZOL: Thupi mahmah ei. Dawng 100 val phuakta chih. Zomite a ding la hoih taktak tampi hong phuak lai dingin hong lamen hang. Bangchik hunin la na phuak deuha? A thu bawl masa maw a tune?\nJKK: Hong kisawl leh hong ki cial a om ciang ka phuak ngun mahmah a, ahi zongin tamzaw bel ka lungsim sungah hong suak hun ciang a ka phuak tam zaw hi. A tamzaw pen a thu ding a hampi outline dan in koih in a aw ka bawl masa, a aw ka ngah khit ciang a lem ding leh a muibun dingin a thu tangzai tak in ngaihsun in bulh kik zel zaw ing. Khat veivei ciang lah a mal tung tawn in a aw ka zon kik zong om thei zel aih hang tawm zaw thamtham in teh.\nZOL: Nang bel la phuakin na la phuahte nang mah in sa hi china, midang tua bang hi khollou hi. Laphuaksiamte in sa siamlou, la sasiaamte in phuak siamlou chih bang om thei hi. Mipi in a phuaksiamte sangin a sa siamte mah ngaina zaw leh pahtawi zaw a batton om hi. Laphuaksiamte dinmun bangchi tawisang theih dingin na ngaihsun a?\nJKK: Mipi in lasak siamte a ngaihnat zawk peh a hi mah ding a hi hi. La kiphuak kei le lah a saksiamte' sak ding omlo zel kawikawi ding a hih teh a mau phuak a hilo la khat peuhpeuh vai thupi na a a kisak khak hun ciang a phuakte min pulak thei le hoih sa ing.\nZOL: Na laphuahte lak ah koi hoih nasapen a?\nJKK: Tu laitak a ei Zomite ka veina tawh ka at a hi " EI LE EI" pen a lamal, la aw, music te hoih sa ing, a music zong kei ma arrangement bang lian in kitum in ka lungkim abat lian loh hang hoih sa mahmah ing.\nZOL: Laphuah leh a sak ah koi nuamsa zaw?\nJKK: Thu in la hi a kicih mah bangin laphuak leh lasak a nih in nuam ka sak na ki bang in teh, ka uk dan zong kikim mai e.\nZOL: Na Gospel albumte ngai kha khollou ka hi ding. Ahihhangin ITNA LEIBA bel ngai kha ing. Hoih sa peuhmah ing. I websitewww.zogamonline.com ah zong na late ki koih zek hi. A kikoih lai in ki contact na ding chih lah ki theilou ahihman in nang hong ki hilh lou hi. Bang na chi ngaih diam ah?\nJKK: Hoih sa ing e. Ei mi pen tawm lai in minamdangte tatdan a ki ta thei nai samlo in maw, copy right cih khawng zong hoih tak a a ki nei zolo ki hi lai mawk in, i la hong ki ngaih sak hong ki deihsak hong ki zatsak cih pen tu ciangciang ei mi dinmun ah a lungdam huai cih ding hi e. Mai lam ah bel khua hun pai dandan in a ki khelkhel hun hong om le lah hampha sem ve ni in maw.\nZOL: ZogamOnline na veh ngai hia?\nJKK: Aw.. Kei media lam tam hat mello hing ei.\nZOL: ITNA LEIBA music kua in hong tumsak, koi studio a khum?\nJKK: Itna Leiba music hong tumsak te:\nGuitar - Kyaw Khine (Khuppu, tun Lamka ah om),\nBass - Cin Khan Pum ( Emperor Band, a mau hun lai in Kawl gam ah top hi, tun khawl in a dang khat ah tum kik ta)\nKeyboard - Tha Ghay (The Trees Band, Kayin te hi in Kawlgam ah Band tawh KB tum siam top ten ah kihel in teh)\nDrums - Tokkie (T4 hun lai in tum, nidang Band minthang tampi ah ki hel, tun tam tum nawn kei)\nStudio pen D Studio Yangon ah hi.\nZOL: ITNA LEIBA, EI LEH EI leh EDEN ZOGAM chihte bangkum a na phuah chihleh na phuahna background leh na phuahlai a na lungsim put nong hilh thei diam?\nJKK: ITNA LEIBA cih nu le pa la pen 1997 kum khawng hi in teh, Sunday School sia ka sep lai in ITNA LEIBA cih thulu tawh Drama khat ka at a, ka sangnaupangte tawh Christmas zan hakni in Drama in ka lak uh hi. Mipi 50% bang a khitui uh luang hi. ITNA LEIBA Drama pen Video a bawl zawh ding ka ngaihsutsut hi lai mah ei..\nEI LE EI pen 2005 kum a ka phuah hi. Ih Zomi sungah ki lemlohna le kipumkhat theihloh na, khat le khat ki langneihna tampitak a om ka mukha a tua thute ka ngaihsut ciang kei ommun panin na sa ngeungau in khi tui luang dedek, naam pilpel, in ka ngaihsun thei zel a, ken gen ding ci leng lah kua man hong thusim nailo ding a, bangbang hi ta leh ci in ka lungsim a om thute la in a phuak hi mai ing, a lamal lungngai leng ka ngaihsutna ki mu thei ding hi.\nEDEN ZOGAM pen zong 2005 kum a ka bawl mah hi. Ih Zogam pen nidangin "Niim dildial Zogam" kici a tun niim dildial nawnlo, ankung nangawn hoih zo nawnlo, gamsa nangawn a beibei hi ta, singkung nam zong a mangmang hi ta. Guahtui le huih siangtho a kicinlohna pen i gam ki kep siamloh man hi a, Eden huan tawh a kibang ngei i Zogam pen tun keugaw ham suak ding hi ta, kem siam in gelsiam hi le hang ih Zogam in Eden huan bang kik zo lai ding hi cih ka hanthot nopna hi. ECOLOGY pen ka vei mahmah hi a, ahizong in kei naupangno khat in ka veina ka gen hang miten hong thusimsak hong ngaihsak lo ding aih ciang ci a ka gen Awareness ka piak taang a la a ka phuah hi.\nZOL: Thupi thei mahmah ei. Ei leh Ei chih na phuah a Zomi sunga kilemlouhna na chihte bangchibang kilemlouhna khong ahia neukha nong gen thei dia?\nJKK: Gen ding a a kilawmlo pawl khat zong om in cin maw... Ei Zomi sung mah thauvui thautang tawh ki kap ( LAIZOM MELMA ) a luang tampi i sih lawmlawm pen na sa mahmah ing...,\nMinam khat sung a Township kilamdanna, aw kaih tawm ki lamdanna, mun le mual i hong hal man a a ki it ding pipi gal le sa a i ki neih lawmlawm....,\nKawlgam Chin State sunga om teng zong ki pumkhat hi leng khut kuak khat zah zong kipha nailo kawmkal ah hi teng mahki sualsual lai lawmlawm...,\nKawlgam sung a Zomi khangno pawlkhat Zomi a hih a zum om in, Zomi vai khat pepeuh ah tha pia nuamlo awlmawh lo mawk uh hi ve aw...,\nBiakna lam a ki gawm theihloh manin ih Social Community hong thanem sak zo mahmah mawk a ...,\nChin i hi a Zomi i hi a Mizo i hi zong in ki kankan leng i laizom vive na hi a maw..., hi zah liiliai ki sehsat lailai leng bang i suak zo tek zen tam maw...,\nMinam le sisan tawh i ki zop pih vetloh ding minam dangte i it zawh kei le zong ei le ei beek ki it masa photphot ni....,\nZOL: Zomi sunga environment lam leh Ecology lam khong a vei a la aphuak nang kia na hilai diam chi ing.\nJKK: Ih zak nailoh man a i theih nailoh a hih kei buanga leh EDEN ZOGAM simloh adang a om nailo mah hi phot lo dia maw.\nZOL: Na late English in translate in music arrangement zong a kul leh puah lai le chin na omna lam khong ah record le Zomi te music lama international level a recognize phak theihna ding potential om hiveh aw maw..\nJKK: Tua zong ngaihsun kha zel ngei mah ing..., hanciam toto lai ni e.., Pasian in hong deihsak a leh piang thei lo ding a hia maw\nZOL: ZOMUS Secretary ana sem ngei na hihmanin ZOMUS tanchin tomkim hong gen ve. Koia kuate phuhkhiak, bang ngimna nei chih khong.\nJKK: 2000 kum in Yangon ah Pa En Khan Nang, Rev. Thang Za Pau, Rev. Ngul Cin Thang, SB Langhno etc te in Yangon ah a phuat khiat uh hi. Zomite Music lamsang ding cih deihna hi.\nZOL: ZOMUS CONCERT Malaysia bang tupna a ki nei ahia?\nJKK: Leitungbup a Zomite music a uk khempeuh pen pawlkhat a nei nuam ihihna tawh Malay a tung khinsate kiang ah ZOMUS vaihawmna nuai ah Malay ZOMUS Body kiguang a tua makai teng in hong sep uh hi. Kei bel Singapore ka om laitak a hih manin a va pha phei bek hi zaw ing. Ngiimna bel a kibang hi.\nZOL: ZOLIA CONTEST 2005 na chih zong thei nuam hang ei.\nJKK: Ih Zomi a tamzaw i lungsim ah numei pen ki thusimlo kha thei zel in numei te dinmun lapsang nopna leh minamdangte in zong a na thupit sak mahmah uh na hi gige a hih manin ei Zomi sungah zong lunggulh huai ka sak na hangin kei ma ngaihsut tawm na tawh hong piangkhia hi a, innteek a sem pen Church Choir Leader and Youth Fellowship Leader ka sepna Tedim Baptist Church Yangon hi in Yangon khuapi a om Zomi Pawlpite kiangah lai kihawm in a nungak te uh hong ki dem uh a hi hi. Nungak contestant 16 ki hel a, Lia Vung Sen Lun in ZOLIA 2005 ngah hi. A maikum lam cianga bawl kik ding lunggulhna leh sponsor ding zong omkhin mah hi ven kei Singapore ah nasem a va zin in, lawmte in kei thupit sak zah a a thupi sa om khollo ih ci diam ah ki zom zo nawnlo suak phot e.\nZOL: Band/ Group a telna neikha lou maw?\nJKK: Music Band& Group pen a kician om kha thei nai kei, ka neu lai One Man Show ka bawl theih lai 1996 kiim khawngin bel ka u JK Sian, Thawngpu, Liadeih, Ngaihlian cih te tawh ki Group ngei ung, tun bel tua te i manglam tawh ki bang kik ta e.\nZOL: Lasa siam na sakpen – Zomi leh Zomi lou ah?\nJKK: Kei zak khakna ciang, Kawlgam sung a Zomi lasa lak pan: Pasal pan Kapno, Numei pan Sangi *Family Gospel* lasak dan siam sa pen ing. Namdang gamdang te bel siam kasak dan a tuam tek hi in gen ham sa ing, ka deih deuh bel Kawlgam pasal pan Lay Phyu, numei pan Tin Zar Maw. Mangla pan Bon Jovi, Bryan Adams.......... tampi...,\nZOL: Musician kua na ngaisang pena?\nJKK: Zomi sungah bel former *Emperor Band* a Bass tum Cin Khan Pum , ITNA LEIBA a Bass hong tumsak pa mah siamsa pen ing, Za Lian bel a siam hang kei tawh kithuah kha ngeilo kaih ciang ka gen ding tam thei keng.\nZOL: Kawlgam Zomi music dinmun na muhdan\nJKK: A siam le a minthang ding bek ki ut in sin kisawm kei, siam kisawm kei sa ing\nZOL India Zomi lasiamte la na ngai kha hiam? Na muhdan.\nJKK: Kei ngaih khak sunsun lak pen Niangbawi * Hong zang in na deihna bangin* cih a sa nu siam sa ing a aw zong kicing sa ing.\nZOL: Tu’n koia om a bang sem na hia?\nJKK: Tu laitak Vest-Torpaveien 12, 2870 Dokka, Norway ah om ing, ka nasepna pen Norway te in gambel mi *Asylum Seekers* a sanna uh zum khat ah Office Staff sem ing.\nZOL: Norway Radio ah na laphuah nasak kikhum chih ka na za a..\nJKK: Non Government Organization khat a hi CARE te pen Norway a piding mahmah khat na hi gige in, kumkhat khatvei ta CARE te in NRK Telivision Program nei uh in tua a dinga la sa laphuak dinga ko omna city sunga CARE Committee te in hong seh uh hi. TV Action lian ah pen mi top 5 khawng bek a kitel hi in, kei a pen Studio zong gina tak a a kibawl hilo a hihna leh a mau zong International Level a lasiamte a hih manun quality zong a kiban zo nailo hi mai in cin top 5 lak ah ki hel zo keng. Ai zongin ka la pen NRK te khutsung a omsa a hih man in hoih a sak zawk deuh teng uh ai tam maw NRK Radio Station pan na suak sak dan uh hi.\nZOL: Norway hiam a Chin Famine Concert ah kihel kha mah the maw? Concert na muhdan tomkim hong gen ve.\nJKK: Chin Famine Aid Concert ah Zomi lasa khat ka hihna tawh kihel mah ing. A’ihhang special guest hilo ka hihmanin a nop mellohna pawlpawl zong om mah hi. Kawlgam pan lasa dingin Haka 3, Falam 1 a kisam hi in mipi zong lah Haka Falam te vive hi zaw a hih man in kei tha hong pia ding om mel kei. Zola kei la mah sa ka’ihciang a a mau hong zak pih ngeilo uh hi. Ih Chin Community sung makai te ki thutuahlohna tam simsim omkhin a hihna hang ci dinghiam Zomi le a dang Chin a kici zawdeuhte kipawlkhopna ding bel tu ciangciang a hamsa mahmah tawh kibang. Ai’hhang ko a lasa teng bilbel Yangon pan a kimaingapsa vive ka hih na uh leh Artist te in kipumkhat a nasepkhop thei ding pen ka lunggulh tek na uh ki pulak ung.\nZOL: Mailam ah album bawl ding ahi hiam music lam ah bang project na nei a?\nJKK: Sawm mah ing, music zong sin nuam ing.\nZOL: La phuahsiam, lasak siam, musician i hong sak leh nationalist leh laigelh siam zong ana hi gige na hi vele..\nJKK: A siam hi nai keng in ka lungsim sunga om thu le la teng sang thei a, hoih a sa hi zaw ni teh... he he..lungdam!\nZOL: Tangval lai hi teh maw?\nJKK: Tangval laimah ing. Val kingkeng lai ing ei ... he he\nZOL: I houlimna sim kha nungakte bangin vacancy om leh omlouh thei nuam ding uh hiven..\nJKK: Nungak ong thei nuam a om le bel ki nuam mahmah ding ai ve .. he he\nZOL: Zomi khangthak la leh music lama suanhuai leh maban limchi na hihna ah music lam uk na Zomipih khangthakte bang advice ding na nei a?\nJKK: Quantity sangin quality ki thupi sak zaw leh deihhuai sa ing..., lasa in i sakla guitar tawh a tum siamlo ki tam mahmah lai mawkin instruments khat hamtang siam huai sa ing. Tum siam khat nei le hang tua in i lasak i laphuak tampi tak hong huh mahmah ding a i quality hong khang ding hi. Tu ciangciang Zomi sunga laphuak le lasate a tamzaw in ih siam ma in i minthang masa thei zaw a hih manin sin kul kisa nawnlo kha thei zel a music knowledge ki haulo lua a hih manin i la te huang khat sung pan pusuak thei nai mahmah lo hi. Hanciam le hang i music luan hong ki lamdang in namdang ten zong deih ding a mipi in zong phattuam pih mahmah ding hi. Khangthak Music uk ten siam hong sawm taktak le uh deihsak hang ei.\nZOL :Hibanga ZogamOnline nong houlimpih theih manin ka lungdam mahmah uhi. Na maban, na hinkhua ah lamzanna leh lohchinna hong deihsak ung.\nJKK: Kei zong hi bang a itna le pahtakna nong lahkhiat manin mi thupi tang tuam ing, lungdam angtang mahmah ing. Hih bang a online tawh Zomi sung thu kizak theihna website ih neih pen nakpi takin lungdam huai sa ing. Asem a bawl a gim a tawl te Topa'n thaman hong piaksak hen la hih ZogamOnline in mitampi i phattuamna a sem zo den ding in Pasian in thupha hong piaksak lai ta hen.\nMinpi :Pau Khan Kam\nMin neu :JK Kam\nPa Min :Thang Ngin (deceased 1991)\nNu Min :Lam Tial (Dam lai, kum 75 phata, Pyidawtha ah)\nBeh : JK (Jasuan Khupson)\nEducation : Thuklai High School - 1993\nB.A ( Honours), Yangon University- 2002\nM.A, Yangon University - 2004\n1994,1998: Pyidawtha khua Middle school ah Teacher\n1994-1999: Pyidawtha Baptist Church ah Sunday School Teacher\n2000-2006 : Tedim Baptist Church-Yangon ah Church Choir Leader\n2000-2006: Tedim Baptist Church-Yangon Youth Department Leader\n2002-2004: Yangon Universities Zomi Siamsin Kipawlna ah Pawl Lutang(President)\n2005-2006: Zomi Music Uplift Society ,ZOMUS ah Secretary\n2005 September29 in ZOLIA CONTEST 2005 Yangon ah Makaipi\n2005-2006 Yangon Chins Baptist Churches Youth Fellowship ah Secretary\nHobbies : Music le kilawmtatna\nNote: From ZOL: JKKam’ in Norway pan a laphuah leh sak "Care The Loving "a ngainuam khempeuh ngaih theih dingin nuaia link i taklang hi:\n10/24/2015 06:32:29 pm\nInvestment in the girls education is the most important thing for the development of the country without the girl’s education the country cannot able to become successful. The girls should take some interest in the education.


url: =Zomite Malaysia gamah i nuntakzia ~ Nang Khan Pau :: ZOMI DAILY\nposted on 17 January 2016 at 9:40 pm Lomkholna: Article, Malaysia, NangKhanPau\nMalaysia gam ah I tun khit teh, Inn lampan Malaysia thu izakdan, I lametdan, I ngaihsutdan, I lunggulh dan leh I upmawhdan tawh na kileh bulh lua mahmah ahih man in thu tampitak I lametlo pi thutampi tak kiphu kha hi. Malaysia gam ah zomi atung masate genna ah “ ko katun cil un eimi ki tawm mahmah Zomi numei bang a omlo phial hi aom sunsun Zomi numei I neih leh aki angtang mahmah hi” ci uh hi.\n2003 khit lam the Zomi ong kitam pianpian in numei naupang zong hong om pianpianta ci uh hi. Tun ahih lehbel numei naupang kitam luata ahih mah bang in kumsim in Zogam pan Zomi onglutte simloh Malaysia ah zong kumkhat in atawmpen Zomi naupang/naungek 150 pan 200 kikal Malaysia zatopi pan suakden ahih man in kipung mahmah chiding hi.\nMalaysia a Zomi Naupangte Maban\nMalaysia ah atung a, igensa mahbang in naupang kipung leh kitam mahmah ahihna dungzui in, a masa pen in Zomi naupangte adding in lai asin theih nading un 2007 November kha akipat ZAM in fund aneih sunsun tawh sangkhat hongpat khia uh hi. ZAM zum mah ah lai kihilh pah in, sang min pen ZCNC (Zomi Children nurturing Centre) ci in pan khia uh a, 2008 ciang in naupang hong tamna dungzui in a munmun avengveng ah sang 6 ki behlapto , sang min zong ZEC (Zomi Education Centre) ci in kilaih to hi.\nNaupangte Tung aki hilh Laibute\nAdiak Diak in ZEC sangnaupang khempeuh in, alaisinsak Subject teng ahi leh Longman English pan hi in, English, Science, Math leh Zolai ci Subject pi li nei uh hi, ZEC sang vive ahih hang mun khatkhatte ah Bible study leh Arts (khutsiam) cihte zong sinthei uh hi. A hilh sia/siama teng pen atam zaw Zomi vive mah hipah in Kawlgam pan lai ahilh ngei leh naupang a makaihsa vive hi uh hi.\nTualo pen Malaysia gammi te leh UNHCR pan ong zonsak uh gam tuamtuam pan zong om hi. Longman laisim bu khempeuh pen UNHCR in hong vaihawm sak in, sia/ sia ma khenkhat zong khasum hongpiaksak uh hi. Refugee sia/siama khempeuh pen UNHCR leh Hervest center sangte panpih na tawh sia/siamate tung laihilh dan leh class manaenment cihte training hongpiak sak uh hi.\nMalaysia Gambelte sang\nMalaysia gam kumpi sangte ah hibang in honglut gambel (Refugee) hita leh thumanlo tawh honglut lo inn kuan mimal limlim pem gam kumpi sangte ah sangkah theihna hunpha kingahlo ahih man in, minam kipawlna ciat in a mipih naupangte maban ngaihsutna tawh kumpi phalna om kei mah tase leh a munmun avengveng ah sang inn ding in inn khan kisap in sang kihong a,akipat cil in sang inn tawm mahmah hi tase leh tu hun the Refugee sang in bekbek amin in 104 om in aki hong taktka pen sang 98 pha hi. Tuateng lak ah ZAM/ZEC nuai ah sang 9 om in, Zomi naupang 380 bang in pilna sin thei uh hi.\nAki patcil lam in UNHCR pan bangmah hunna kingahlo ban ah naupang lom omna ahih mahbang veng leh panten ong ning in kumpi thuneite tung ong hekthei zel uh ahih man in kumpi thuneite onglut theizel a, hong buluah in thong khawng ah hong khum thei uh hi. Tu lamciang UNHCR in hih sang in pen ko theihpih himah hi cihna lai sang khempeuh ngah ding in hong vaihawmsak in tua lai anei hempeuh laihilhna ah ki lung muang zaw deuh hi. Hih UNHCR pan theipihna lai I ngah theina ding in, tu hun the atawmpen kum khat ngak kul sese hi.\nZomi Naupangte hampha kasakna\nMalaysia gam ah kumpi thunei ten hongphal loh kawmkal ah kumsim in zomi naupangte ading avei leh apanpih den NGO tuamtuam leh UNHCR te hang in kumkhat in atawmpen kimawlna nih vei bang neithei uh hi. Kumsim in khatvei ta UNHCR leh Hervest sangte makaina tawh Foot ball and trow ball tournament ci’n Faisal cup kimawlna omden hi.\nHih faisal cup ah refugee sangnaupang khempeuh kihel in, tualpi dim in kimawl uh hi, tuasung ah kumsim in Zomi naupang ten a mau kimawlna mun ciat ah akhatna ahih kei leh pello in anih hong la hamtang uh hi. Kimawlna adang khatpen ahih leh TZUCHi sport ci‘n tai kidemna leh kimawl na atauamtuam kumkhat in khatveita nei thei zel uh ahih man in, naupangteng khempeuh suakta kisa leh nuam sa thei mahmah uh hi.\nLaisin leh laihilhna lam ah zong hampha mahmah uh hi, atamzaw pen hih gammi te mah in hong hilhsak uh a, Malaysia ah hunsaupi omna ding ahih samlo hang atawmpen kum thum pan atung siah omkul ahih na zui in, asin khak laite tung tawn in hampha mahmah uh hi.\nGam thumna atun uh the atunna gamte laisin pen zomthei ahih man in hampha mahmah uh hi. A hi zong in akhasiat huai mahmah thukhat ah nu leh pa ten sum leh pai tawh buai zaw uh ahih man in tate sangvai kinsak zolo uh ahih man in tua naupangte ading in amau mailam ding I ngaih sutteh hamsia mahmah uh hi. Zop laiding… Nang Khan Pau\nPrevious: Nuntakna aading thangahhuai mahmah thu ~ Naalian Zomi\nNext: Khansau nading lampikal 7\nPau leh ham (aw suah) Part 1\nChinese President Xi in galkapte kiangah galdo dingin kithawi sa in om ung ci ~ TK Lian


url: =Tep leh Muam hoihlohna ~ Pau Tun Thang :: ZOMI DAILY\nposted on 7 July 2015 at 9:04 pm Lomkholna: Article, Health, Pautunthang\nTep leh muam i cih ciang vailo leh kun gah pan a kibawl tep theih muam theih a tuam tuam te gen na hi pi pen hi, adang tuam tuam zong a awm phial zongin. Hih tep leh muam te pen mi nam kim in ki zang in minam khangto ten a zatdan uh na sang zaw deuh hi bek lel hi. Tep leh muam pen nam tuam tuam awma, tuate laka pawlkhat; zatep, kuva, Khaini, Sahdah, Gutka, Tiranga leh a dangte ahi uh hi.\nTep leh muam zatep, tuibuk, sahdah, khaini etc. te pen mihingte ading in na hoih het lo mawk hi. Tep leh muam hoih lohna thu thum ngaihsun dih ni:\n1. Cidamna tawh kisaia a hoihlohna\n2. Sumzatna lam tawh kisaia a hoihlohna\n3. Khristianna tawh a kituah lohna\nCIDAMNA TOH KISAI A AHOIHLOHNA\nLaisiangtho sungah zong, “Keimah siangtho ka hih manin note zong na siangtho un,” na kici hi. (IPeter 1:16)\nI theihsa mah bangin tep leh muam pen nam tuam tuam awm mah leh a tamzaw pen Vailo pana hong piang ahi hi. Vailo ah Chemicals tuam tuam 4000 val bang awmin, tuate laka 60 te in Cancer piangsak thei hi. Nicotine banging u a neih banah zongsatna piangsak thei lai hi. Bangcin ki thei thei hiam cih leh, ganhing thankik, zusa etc. te ah sin leng ki thei thei hi.\nHi ganghing te vailo the nuaizanin muam sak leng a sawt lo in si uh hi ei. Ganhingte adinga lauhuai pen mihing te adingin zong lauhuai cihna hi pah hi. Picin khita zangte sangin naupan tung akipana zangte in kidek haksa sa zaw uh hi. World Health Organisation te ciaptehna ah Tep leh muam pen sihna tam a piangsak pawl in kilangzo hi. I theih ding thu khat pen tep leh muam hangin tha khatin kisi pah sam lo in, tuain natna tuam tuam hong veisakin tuapana ki si hi zaw hi.India gam bangah tep leh muam huhau in nisim mi 2200 bang si den uh hi.\nTep leh muam zang khat in pen a cidam zah ding ngeina phazolo lim lim mawk uh hi. Tep leh muam in cidamna a suksiatzia tamlo gen pak leeng; Lungtangna, Sisan sang, lunga sisan zam hoihlo leh lungtang kisat khol vat cih khong tep leh muam hahzat luatna hangin awm thei hi. Khuaka sisan gui kitat leh bing, tua mana cizaw(stroke) cih khong leh sisan zam nat mana kheme kiim meima, lampai cianga khe na leh khe kham leh thazaw khong om thei hi. Tuap natna tuam tuam; tuapkeu leh tuap Cancer nangawn piangsak thei hi.\nHusam (ashma), nakbing leh bukkhuh cih khong zong tep leh muam zangte in vei nuam diak uh hi. Pasal tep leh muam a nakzat lua te lan thei lo in a ta neih theihna chance uh kiam hi. Numei ah zong natna tuam tuam tunin sulkeu leh sul Cancer nangawn piang thei hi. Naupai laia tep leh muam nak zat luat pen nausea nuam hi.Nausia kei phial leh zong naungek a cidam di zahin dam zolo hi. Ha nin sakin kamsung namsia sak banah Gilpi cancer nangawn piangsak thei hi. Pawlkhatin tep leh muam zanglote a kam uh namsia zaw ci uh a, hih pen tep leh muam zat loh hang hi lo zaw in gilsunglam dam loh mana kamsung namsia hi zaw hi.\nA tepte sangin a muam lamsang bang a zangte adingin lauhuai zaw lai hi.Ahizongin a tep lamsang pen a poina khatah a tepte in sehnih suah she khat bek diik uha,sehnih teng pen a kiima te in diik kha mikmek uh hi. Tua ahihmanin a kiim a kiang ua awm mite adingin mi nawngkai suak mawk uh hi.\nSUMZATNA TAWH KISAIA A HOIHLOHNA\nAn a hilo nate leina dingin bang hangin na sum uh zang a, hong gilvahsak theilo nate ngahna dingin bang hangin na sem na hi uh hiam? Keima thu limtakin ngai-in a limci an ne un la, anlimte-ah nuamsa-in om un.(Isaiah 55:2)\nTep leh muam pen a bawl khia company ten zawng a hoih lohna tel mah mah uh hi.Ahizongin meet lua ahih manun kholsan theilo bek uh hi.A bawl company te hai lo in mi deih theih theih dingin a nam tuam tuam; a bulsan, a filter, a tom a sau hong bawlkhia uh hi.Tua ahihmanin aman zong hong tawm thei nawn lo ta hi.A hai ngelte bangin kha khat sungin tampi man gai ding uh hi.Hih sum bei te Innkuan ki tangsapna, meh,ci,cikhum etc. lei nangin kizang leh phatuam zawlai ding hi.\nTep leh muam pen bangzah taka man tam leh hoih i zang phial zongin gilvahna tak tak cingzo samlo hi veh aw. Ni khat in za tawn tampi na tep phial zongin na gilvah lo dinga, khaini bung tampi na muam hang zong na gilvah hetlo ding hi. Tua ahihmanin sum beina taak zong hi bek kei. Tua sangin gilvahna ding pongmoh leh bawngnawi khong leizaw leng ki meet zawlai ding hi. Tep leh muam zangte in sumkhol haksa sa uh hi. Sum nen awm masa sa tep leh muam lei na dingin zang bei pah pah uh hi. Tua manin sumzat kicing lo in innkuan ah buaina tuam tuam tun lawh thei hi.\nKHRISTIANNA TOH A KITUAHLOHNA\nMi khatpeuh in Pasian’ biakinn susia leh Pasian in tua mipa susia ding hi. Bang hang hiam cih leh Pasian’ biakinn a siangtho hi a, note zong tua biakinn siangtho na hi uh hi.(IKor.3:17)\nKhristian te adingin tep leh muam pen a zat huai het lo khat ahi hi. Bang hang hiam cih leh lai siangtho in limtakin hong hilh hi.I pumpi pen Pasian Biakbuk hi mawk hi, Pasian Biak Inn a susia te Pasian in zong susia ding ci hi. Hih mun a pasian suksiatna cih pen pawlkhat bangin sihnihna hi a ci om. Sih khatna pen i taksa sihna hi a i kha in vangam ngah kei leh tua pen sihnihna kici hi.Ahizongin hi thu pen laisiangtho siam te khutah koih mai ni. Bang bang ahi phial zongin Pasian’ biakbuk nin saka inking khong kai sak ding pen kilawm lo lim lim hi. Pasian biak inn gen loh mihingte bawltawm inn te nangawn a nit luat ciangin hong etlawm het lo mawk hi.Sianthona pen Pasian tawh kinaina pen leh Pasian tawh kibat dektakna awm sun ahi hi.\nKhristian te pen Pasian’ lim leh meel sun jesu nungzuite ihi hi. Jesu deihdan te kanin a gamtatzia a etteh dingte ihi hi. Tua pen koi pan kan ding i hiam cih leh Laisiangtho pan kikan thei hi. I laisiangtho bu pen sah mah mah in thu tuam tuam zong kicing hi. Namkim bu a kici thei laibu khat ahi hi. Ahizongin jesu zatep lam leh khaini muam khong kigelh lo hi.Pasian’ ta ihihmanin amah sut ding pen a ngeina ahi hi. Papite in na zite un ta hong neih ciangun tua na tapa in nang hong sun lo in khuasunga tangval vakvai khat hiam na phaitamsak pa hiam sun mawk leh na lung uh nuam het lo ding hi. Na nupa kal nangawn uh kimukhial thei ding hi uteh. Tua mah bangin i sut ding Jesu sun lo a Satan i sut khakciang i topa jesu lungsim n amah mah ding ai ve.\nI upnate gamtatna tawh i lahkhiat uh kuul ta hi.Bang hang hiam cih leh gamtatna omlo upna in a si hi. Pasian thu um Jesu nungzui kici napi in ama’ deihbangin gamta nuam tuan kei leeng i khristianna pen a min bek petmah hong hi mawk ding. I topa jesu in singlamteh tungah eia dinga hong thuakna te ngaihsun leeng ei tep leh muam khong leltak pen thuneu lua hi. Kidek zawh loh ding hisam lo hi. I pi Evi leh i pu Adam in Eden huanah singgah hong nek khak manun na khempeuhah deih telna hong kisam ta hi.\nGupna na ngawn a bukim a kicing i cih teisam hangin eima deihtelna hong kisam ta hi. A mawkna ahih hang sang nuam kei mawk leeng gupna kingah tuanlo ding cihdan hi. I nisim nuntakna ah a sia leh a pha deihteel ding hong om den dinga tua ah Pasian deihna bang hiam cih i ngaihsut den ding kitangsam hi. Mi pawlkhat bangin tep leh muam nangawn a kidek zolo zawzen te bel vangam mu tak zong hisam kei uh ci uh hi. Pasian gam lut ding pen a baih hi leh mi khempeuh lut ding uh hi. Baihlo ahih manin ka sap mi a tam dinga ka teel mi a tawm ding hi cih kammal zong ana om hi veve.\nKI DEEK HUAI HI\nTep leh muam hoih lohzia leitung kumpi te in tel mah mah in, sum tampi bei in do uh hi. A zuak leh a bawl Company te meet lua mah mah uh ahih manin a neekzonna uh tha khata hih tawpsak ding pen dan hong hi lo kik hi. Tua ahihmanin a hoih lohzia a thu leh a lim tawh a van bawlkhiatte uah tuangsak tek tek dingin kumpi te in thu pia uh hi. ”Tobacco is injurious to Health” cih leh “Tobacco Causes Cancer” cihte tep leh muam bawm/bung te ah kimu thei hi.Nau pang kumcing lote bangin zuak thei lo leh lei thei lo ding hi lai hi. ”Not for Minors” cih zong na kigelh lai ding hi. A hoih lohna kigelh mu napi a i zat tei tei pen haina namkhat hong suak hi. A tak takin cileng i nakvang khong meikhu pai nanga kibawl hi khollo hi.\nNational family Health Survey pana a lat danin Mizoram bang India gambupa Tep leh muam zang tamna pen State hi tazen hi. Tua mah bangin Cancer natna tawh misi tamna pen state zong hi pah sam. Kumpi in ahih theihzahin sum tampi tawh mala uha Zakhu awm lohna(Smokefree Mizoram) piansak sawm uh hi.Mipi awmkhawmna(public place) te ah zatep kikham ta hi.A tep te Police te in man ding banah sum Rs 200 kiliausak lai ding hi.\nTep leh muam zat kholsan lecin na kisik kei ding hi. Na cidam zaw ding banah sum zong na khol thei zaw ding hi. Midangte’ adingin mi nawngkai hi nawn lo in midangte adingin thupha na suak ding hi. Na BP te a ngeina hong bang kikin,na ankam limin na ci hong nosuah ding hi.Na kideek zoh na dingin antangin thu na ngen phial zongin zam kik v eve lecin kidek zolo khading hiteh. Tua ahihmanin kidekdan a baih pen zat loh ziau hi lel ve aw. I kam ah kuaman hong baksamlo ding aihcianga !\nTep leh muam pen i kan kan ciang mihing te adingin a phattuamna khat bek awm lo hi. A bawl te nangawn in tep nuamlo zen uh hi, a sum a deih man ua a bawl mawk mawk uh hi. A mau gam state sung ah zong zuak nuam lo lai uh hi. Bang hang hiam cih leh hi na hoih lo khat pen a mipih te un a zat ding phallo uh hi.I tep i muam lai teng ei ei ei gu a ki pia pia hi zen hang. Ngaih sun pha dih ni nang leh nag gu ki pe nawn ken.A zang nai lo te bang in bel zat vet loh ding hi zaw hi. Hoih lo hi cih thei napi a a zang tei tei te mihai ahi hi.Ahoilohna a thei te adingin paulap zong loa zat loh ziau ding hoih hi. Bang hang hiam cih leh a hoihloh lam thei uh ahihmanin amau tungah mawhna om ta ding hi. Kihilh napi-in a mang nuamlote bawlphat zawh nawnloh dongin kisia ding uh hi. (Paunak29:1)\nPrevious: ZCD maban te (07 July 2015)\nNext: Zomi mi thupi khat tawh kimu ~ Hau Za Cin